
Cuvînt înainte 


Invitat de Universitatea Laval din Quebec pentru 
a susţine un curs special (matematică şi antropologie), 
profesorul Solomon Marcuş îmi scria în octombrie 
1992: „Colaborez bine cu antropologii şi matemati¬ 
cienii de aici şi amfost atras într-o problemă care s-ar 
putea să. ud intereseze: formula canonică a mitului, 
lansată de Claude Levi-Strauss încă din 1953, 
reluată apoi mereu (în special în cartea sa La potiere 
jalouse din 1985 se prevalează esenţial de această 
formulă). în cartea sa Antropologie structurale, 
Paris, 1973 (voi cita paginile din traducerea româ¬ 
nească apărută la Ekiitura politică în 1978, n.n.), în 
cadrul discuţiei preliminare la prezentarea formulei Le¬ 
vi-Strauss propune o analiză a mitului lui Oedip, 
analiză celebră în lumea antropologică. Reia analiza 
acestui mit în La potiere jalouse, reacţionînd polemic 
şi la analiza propusă de Freud. Vă cer o consultaţie: 
cunoaşteţi în literatura de specialitate din ultimele 
decenii studii care se referă la analiza lui Levi-Strauss 
la mitul lui Oedip. Dacă nu, ce analize mai convingă 
toare există în această chestiune? u 

Am început cu acest amplu citat Jiindcă el pune 
degetul tocmai pe rană. I-am răspuns profesorului 
Marcus că eleniştii nu au acordat prea mare impor 
tanţă analizei lui Levi-Strauss, nu pentru că n-ar fi 
cunoscut-o, dovadă prezenta lucrare a unuia dintre cei 
mai profunzi şi nuanţaţi analişti ai fenomenului mitic 
şi religios în Grecia antică, Jean-Pierre Vemant, care-l 
evocă în mod expres în cursul textului; nu fiindcă ar 
fi socotit-o lipsită de profunzime (primele pagini din 
capitolul XI, Structura miturilor, pp. 246—255, au 
chiar o valoare clasică perenă şi ar trebui avute 
necontenit în vedere de oricine se ocupă de mitologia 
greacă); nu pentru că n-ar fi apreciat precauţiile luate 
de acesta, precizînd că foloseşte mitul lui Oedip 
deoarece este mai cunoscut, dar ele nu se pretează 
perfect demonstraţiei teoriei sale (p. 255 şi urm.), ci 
pur şi simplu Jiindcă mitologia greacă formează o 
excepţie prin raport chiar cu cea latină şi implicit prin 
raport cu mitologiile primitive ale Lwnii Noi sau ale 
Orientului 

Iată ce subliniază J.-P. Vemant: „Zeus nu figu¬ 
rează în nici o grupare triadică analoagă celei preca- 
pitoline Jupiter-Marte-Quirinus, unde suveranitatea 
(Jupiter) se articulează opunîndu-se acţiunii război¬ 
nice (Morte) şi funcţiunilor fecundităţii şi prosperităţi 
(Quirinus). El nu se asociază, cum face Mitra cu 
Varuna, unei puteri care să transpună în suverani¬ 
tate, alături de aspectele religioase şi juridice, valorile 
violenţei şi magiei: Uranos, întunecatul cer al nopţii, ce 
s-a încercat uneori să fie apropiat de Varuna, în mit 
face pereche cu Gaia, Pămîntul şi nu cu Zeus. u 

Mitologia şi religia greacă sînt eminamente civice şi 
lipsite de texte sacre. Cultele au infinite variante 
(esenţiale) locale, după cum zeităţile principale au 

numeroase epicleze (denumiri în funcţie de numenul, 
puterea prevalentă). Mitologia şi religia greacă sînt 
profund istoricizate şi se refuză anistoricului de 
factură neolitică, orizont cronologic pe care nu-l mai 
putem- întregi din ele şi nu-l mai putem nici aproxima. 
Exegeza fundamentală în acest sens este cea a lui 
Martin P. Nilsson, Geschichte der griechischen Reli- 
glon, ediţia I-a, Munchen, 1941, 1957, ediţia a ni-a 
revizuită, 1967, 1974. Nici Levi-Strauss şicuatîtmai 
puţin expozitiv-compulsativul Mircea Eliade (Istoria 
credinţelor şi ideilor religioase, uoL I, ediţia definitivă 
1975, traă românească de Cezar Baltag, Editura 
ştiinţifică şi enciclopedică 1981) n-au utilizat această 
carte ca şi restul bibliografiei de specialitate reprodu¬ 
să la sfîl-şitul prezentului volum. 

Mitologia şi religia greacă sînt o succesiune de 
adstraturi locale endoetnice, aşa cum dorienii sînt 
greci care nu au năvălit din afară în lumea greacă 
geneza religiei tuturor structunndu-se ca urmare a 
circulaţiei seminţiilor elenice în bazinul egeean, Vestul 
Asiei Mici Grecia continentală şi peninsulară (A. M. 
Snodgrass, Grecia epocii întunecate, 1971, Editura 
Meridiane, 1994). 

Cititorul român are fericita ocazie de a completa 
lectura prezentei lucrări cu a acelei de strictă rigoare 
arheologică deci faptică a cărţii deopotrivă funda¬ 
mentale abia citate, de a lua contact din primul ei 
capitol cu aspectul teoretic şi practic al relaţiei mit- 
istorie, genealogie, cronologie, precum şi cu conceptul 
de epocă întunecată 

Conjuncţia apariţiei celor două lucrări este după 
opinia mea un eveniment cultural şi ştiinţific însem¬ 
nat, referitor la două puncte nodale ale civilizaţiei 
europene şi o mulţime de verigi istorico-arheologice, 

din păcate deocamdată editorial inedite , îşi aşteaptă 
rîndul spre a completa şi clarifica vechile şi strînsele 
legături materiale-artistice şi deci spirituale ale lumii 
traco-getice cu cea elenică egeeană şi mediteraneană. 
Să nădăjduim că Editura Meridiane va şti să găseas¬ 
că în viitorul apropiat locul acestor lucrări autohtone 
în seria de largă şi profundă deschidere intelectuală 
pe care o practică prin intermediul traducerii unor 
cărţi de referinţă occidentale. 

Paginile lui J.-P. Vemant constituie o tentativă 
reuşită cje spagere a ecranului ridicat vreme de aproa¬ 
pe două milenii în calea înţelegerii civilizaţiei greceşti, 
de către mentalitatea creştină. Ele reamintesc în 
subsidiar cititorului rolul jucat de elenism în Înjîloso- 
farea creştinismului de către Părinţii Bisericii precum 
şi accentul pus de Evanghelişti , pe linia doctrinei 
eliniste ca apostază a iudaismului fundamentalist 
antic, asupra naturii deopotrivă divine şi omeneşti a 
lui Hristos, în sensul umanului care se înalţă către 
divinitate, aidoma eroilor şi semizeilor greci, dar 
contrariu mentalităţii orientale a divinităţii despotice 
care consimte arareori şi parţial să descindă în 
fiinţele imor aleşi 


MIHAI GRAMATOPOL 



Introducere 


A încerca să redai, într-un scurt eseu, tabloul 
complet al religiei greceşti nu înseamnă, oare, 
un pariu dinainte pierdut? îndată ce pui mîna 
pe toc, apar atîtea dificultăţi şi atîtea obiecţii te 
năpădesc, abia uscată cerneala. Avem oare 
dreptul chiar să vorbim de religie, în înţelesul pe 
care noi îl dăm acestui cuvint? în „reîntoarcerea 
la religios" care uimeşte pe toţi, fie că ne bucu¬ 
ră, fie că o deplîngem, politeismul grec nu-şi are 
locul. Desigur, fiindcă e vorba de o religie moar¬ 
tă, dar şi pentru că ea n-ar mai putea oferi 
nimic aşteptării celor ce-şi caută resursele 
sufleteşti într-o comunitate de credincioşi, în 
cadrul religios al vieţii colective, în credinţa 
intimă. De la păgînism la lumea contemporană, 
statutul însuşi al religiei, rolul şi funcţiile ei s-au 
schimbat deopotrivă cu locul acesteia înlăuntrul 
individului şi al grupului social. A.-J. Festugiere, 

la care vom avea prilejul să revenim mai pe larg, 
excludea din religia greacă întregul domeniu al 
mitologiei, fără de care, totuşi, cu greu ne-am 
putea închipui pe zeii greci. După el, în această 
religie, cultul singur ţine de categoria religio¬ 
sului. Cultul, sau mai degrabă, ceea ce crede el, 
ca bun monoteist, că poate proiecta din pro- 
pria-i conştiinţă creştină asupra riturilor celor 
vechi. Alţi savanţi duc şi mai departe procesul 
de excludere. Din pietatea antică ei îndepărtea¬ 
ză tot ce li se pare străin de acel spirit religios 
definit prin raportarea la al nostru. Vorbind 
despre orfism în 1910, Comparetti afirma astfel 
că acesta este singura religie care, în păginism, 
merita acest nume, „restul, cu excepţia mistere¬ 
lor, nefiind decît mit şi cult". Chiar tot restul? în 
afara unui curent sectar, cu totul marginal în 
aspiraţia lui de a fugi de lumea pămînteană spre 
a se uni cu divinul, religiozitatea grecilor s-ar 
reduce la a nu fi decît mit, adică, din punctul de 
vedere al autorului, fabulaţie poetică, iar cult, 
cu alte cuvinte, tot după el, un ansamblu de 
practici rituale întotdeauna mai mult sau mai 
puţin înrudite cu practicile magice din care-şi 
trag obîrşia. 

Aşadar, istoricul religiei greceşti trebuie să 
navigheze între două primejdii. El se va feri să. 
„creştineze" religia pe care o studiază, interpre- 
tînd gindirea, conduita şi sentimentele grecului 
care-şi exercită pietatea în cadrul unei religii 
civice, după modelul credinciosului de astăzi 

care-şi asigură mîntuirea personală în această 
viaţă şi în cealaltă, în sinul unei Biserici, sin¬ 
gură abilitată să-i confere tainele care fac din el 
un credincios. Pe de altă parte, marcînd distan¬ 
ţa, adică opoziţiile, între politeismele cetăţilor 
greceşti şi monoteismele marilor religii ale Bibli¬ 
ei, un astfel de istoric nu le va descalifica pe pri¬ 
mele, excluzîndu-le din planul religiosului pen 
tru a le exila într-un alt domeniu, conexîndu -le, 
cum a fost cazul apărătorilor şcolii antropologice 
engleze de după J. G. Frazer şi J. E. Harrison, 
unui fond de „credinţe primitive" şi de practici 
„magico religioase". Religiile antice nu sînt nici 
mai puţin bogate spiritual, nici mai puţin com¬ 
plexe şi organizate intelectual decît cele de 
astăzi. Elesîntdiferite. Fenomenele religioase au 
forme şi orientări multiple. Sarcina istoricului 
este să repereze ceea ce a putut avea specific 
religiozitatea grecilor, în contrastele şi analogiile 
ei cu celelalte mari sisteme, politeiste şi mono¬ 
teiste, care reglementează raporturile oamenilor 
cu lumea de dincolo. 

Dacă n-ar exista analogii, n-ar trebui să 
vorbim, în ceea ce i priveşte pe greci, de pietate 
şi impietate, de puritate şi impuritate, de frică şi 
de respect faţă de zei, de ceremonii şi de sărbă¬ 
tori în cinstea lor, de sacrificiu, de ofrandă, de 
rugăciune, de mulţumire pentru împlinire. Dar 
deosebirile sar în ochi; ele sînt atît de fundamen¬ 
tale, încît chiar actele cultuale a căror constanţă 
pare cel mai bine stabilită şi care de la o religie 

la alta desemnează unul şi acelaşi termen, ca de 
pildă sacrificiul, prezintă în procedurile lor, în 
finalităţile lor, în dimensiunea lor teologică, 
divergenţe atît de radicale, încît se poate vorbi în 
legătură cu ele, deopotrivă, de permanenţă, de 
mutaţie şi de ruptură. 

Orice panteon, ca acela al grecilor, presupune 
numeroşi zei; fiecare îşi are atribuţiile proprii, 
domeniile sale rezervate, modalitătăţile de 
acţiune aparte, felurile sale specifice de putere. 
Aceşti zei care, prin relaţiile lor reciproce, alcă¬ 
tuiesc o societate ierarhizată a lumii de dincolo, 
competenţele şi privilegiile formînd obiectul unei 
destul de stricte repartizări, se delimitează în 
mod necesar unii pe alţii, completîndu-se în 
acelaşi timp. Ca şi unicitatea, divinul nu implică 
în politeism, ca pentru noi, atotputernicia, 
omniscienţa, nemărginirea, absolutul. 

Aceşti zei multipli există în lume; ei fac parte 
din ea. Ei n-au creat-o printr-un act care, în 
cazul dumnezeului unic, marchează totala sa 
transcendenţă în raport cu o operă a cărei 
existenţă derivă şi depinde în întregime de el. 
Zeii s-au născut din lume. Generaţia celor 
cărora grecii le dedică un cult, Olimpienii, au 
văzut lumina zilei în acelaşi timp în care univer¬ 
sul, diferenţiindu-se.şi ordonîndu-se, lua forma 
sa definitivă de cosmos organizat. Acest proces 
de geneză a avut loc începînd cu Puterile pri¬ 
mordiale, ca Neantul (Chaos) şi Pămîntul (Gaia), 
din care au ieşit deodată şi din aceeaşi mişcare 

lumea, aşa cum o pot privi oamenii ce o locuiesc 
în parte, şi zeii care o supraveghează din lăcaşul 
lor ceresc. 

Există, aşadar, ceva divin în lume, cum există 
ceva lumesc în divinităţi. Astfel, cultul nu va 
viza o fiinţă funciarmente extramondenă, a cărei 
formă de existenţă să nu aibă nimic comun cu 
ordinea firii, în universul fizic, în viaţa omeneas¬ 
că, în existenţa socială. Dimpotrivă, cultul se 
poate adresa unor astre ca luna, aurorei, luminii 
soarelui, nopţii, unui izvor, unui rîu, unui 
arbore, piscului unui munte şi tot atît de bine 
unui sentiment, unei pasiuni (Aidos, Eros), unei 
noţiuni morale sau sociale (Dike, EunomiaJ. Nu 
c am avea de fiecare dată de-a face cu zei pro- 
priu-zişi, dar top, în registrul ce le e propriu, fac 
cunoscut divinul în acelaşi chip în care imaginea 
de cult, aducînd sentimentul divinităţii în tem¬ 
plul acesteia, poate forma, pe bună dreptate, 
obiectul devoţiunii credincioşilor. 

Prin prezenţa sa într-un cosmos plin de zei, 
omul grec nu separă în două domenii opuse 
naturalul şi supranaturalul. Ele rămîn funciar¬ 
mente legate unul de altul. în faţa unor anumite 
aspecte ale lumii el încearcă acelaşi sentiment al 
sacrului ca şi în relaţiile cu zeii, în timpul cere¬ 
moniilor ce stabilesc contactul cu ei. 

Nu c-ar fi vorba de o religie a naturii şi că zeii 
greci ar fi personificările forţelor ori fenomenelor 
naturale. Ei sînt cu totul altceva. Trăsnetul, 
furtuna, vîrfurile înalte nu sînt Zeus, dar sînt ale 

lui Zeus. Un Zeus cu mult dincolo de ele, fiindcă 
le înglobează în sînul unei puteri care se extinde 
la realită{i nu numai fizice, ci şi psihologice, 
etice sau instituţionale. Ceea ce face dintr-o 
Putere o divinitate este faptul că aceasta strînge 
sub autoritatea ei o pluralitate de „efecte", 
pentru noi complet disparate, dar pe care grecul 
le înrudea, fiindcă vedea în ele expresia unei 
aceleiaşi puteri care se exercita în domeniile cele 
mai diverse. Dacă trăsnetul ori înălţimile sînt 
ale lui Zeus, aceasta înseamnă că zeul se mani¬ 
festă în întregul univers, prin tot ceea ce poartă 
semnul unei superiorităţi de netăgăduit, al unei 
supremaţii. Zeus nu este o forţă naturală; el 
este rege, deţinătorul şi stâpînul suveranităţii în 
toate aspectele pe care aceasta le poate îmbrăca. 

Cum să atingi cu mintea un zeu unic, perfect, 
transcendent, incomensurabil pentru spiritul 
limitat al oamenilor? în ochiurile cărei plase ar 
putea înţelegerea să cuprindă infinitul? Dumne¬ 
zeu nu este cognoscibil; 11 putem recunoaşte 
doar, putem şti că există, în absolutul fiinţei 
sale. Şi încă mai este nevoie de intermediari, de 
mediatori, pentru, a umple imensa distanţă 
dintre Dumnezeu şi restul lumii. Spre a se face 
cunoscut creaturilor sale a trebuit ca Dumnezeu 
să recurgă la a se revela unora dintre ele. într-o 
religie monoteistă, credinţa se referă în mod 
normal la o formă oarecare de revelaţie: încă de 
la început, credinţa se înrădăcinează în sfera 
supranaturalului. Politeismul grec nu se bazea- 

ză pe vreo revelaţie; nimic care, în afara divinu 
lui şi prin el însuşi, să constituie temeiul adevă¬ 
rului necesar; adeziunea se sprijină pe datini: 
obiceiurile omeneşti ancestrale, legile (nomoil. Ca 
şi limba, modul de viaţă — conduita la masă, 
veşmîntul, ţinuta, stilul comportării în particu¬ 
lar şi în public, cultul — n-are nevoie de altă 
justificare în afara propriei existenţe; el s-a 
dovedit viabil de cînd a început să fie practicat. 
El exprimă felul în care grecii au reglementat 
dintotdeauna raporturile lor cu lumea de din¬ 
colo. îndepărtarea de aceasta înseamnă a nu 
mai fi pe de-aîntregul tu însuţi, aidoma pierderii 
propriei limbi. 

între religios şi social, privat şi civic nu există 
deci nici opoziţie, nici ruptură, cu nimic mai 
mult decît între supranatural şi natural, divin şi 
lumesc. Religia greacă nu constituie un sector 
aparte, înscris în limitele sale, care s-ar supra¬ 
pune vieţii familiale, profesionale, politice sau de 
plăceri, fără a se confunda cu aceasta. Dacă 
sîntem îndreptăţiţi să vorbim, cît priveşte Grecia 
arhaică şi clasică, de „religie civică" este fiindcă 
religiosul rămîne inclus în social, iar socialul, la 
toate nivelurile şi în diversitatea tuturor aspec¬ 
telor lui, este pătruns din loc în loc de religios. 

De aici decurge o dublă consecinţă. în acest 
tip de religie, individul ca atare nu ocupă un loc 
central. El nu participă la cult cu titlu pur 
personal, ca o creatură singulară ce-şi caută 
salvarea sufletului. El joacă aici rolul pe care i-1 

conferă statutul său social: magistrat, cetăţean, 
membru al fratriei, membru al unui trib sau al 
unei deme, tată de familie, matroană, tînăr — 
băiat sau fată —, în diversele etape ale intrării 
în viaţa adultă. Religie care consacră o ordine 
colectivă căreia îi integrează la locul cuvenit 
diferitele sale componente, dar care lasă în afară 
preocupările privind persoana fiecăruia, eventu 
ala sa nemurire, destinul lui de după moarte. 
Chiar misterele, ca acelea de la Eleusis, unde 
iniţiaţii obţin promisiunea unei soarte mai bune 
în Hades, nu au nimic de a face cu sufletul: 
nimic nu evocă aici vreo reflecţie despre natura 
sa, ori practicarea unor tehnici spirituale vizînd 
purificarea sa. După cum observă Louis Ger 
net 1 , gîndirea misterelor rămîne destul de limi¬ 
tată, dăinuind fără vreo modificare însemnată 
concepţia homerică despre psyche, fantomă a 
celui viu, umbră fără consistenţă izgonită sub 
pămînt. 

Aşadar, credinciosul nu stabileşte cu divini¬ 
tatea un raport de la persoană la persoană. Un 
zeu transcendent, fiindcă este în afara lumii, 
imposibil de atins pe pămînt, poate găsi în forul 
interior al fiecărui credincios, în sufletul său, 
dacă acesta a fost pregătit religios, locul privile¬ 
giat de contact şi comuniune. Zeii greci nu sînt 
persoane, ci Puteri. Cultul îi cinsteşte, pentru 
marea superioritate a statutului lor. . Dacă 
aparţin aceleiaşi lumi ca şi oamenii, dacă în- 
tr-un fel au aceeaşi obîrşie, ei constituie însă un 

neam care, necunoscînd toate deficienţele ce 
marchează creaturile muritoare cu sigiliul 
negativitâţii — slăbiciune, oboseală, suferinţă, 
boală, moarte —, incarnează nu absolutul, nici 
infinitul, ci plenitudinea valorilor care sînt 
răsplata existenţei pe acest pămînt: frumuseţea, 
forţa, tinereţea veşnică, strălucirea permanentă 
a vieţii. 

A doua consecinţă. A afirma că politicul este 
impregnat de religios, înseamnă a recunoaşte, 
implicit, că religiosul însuşi este legat de politic. 
Orice magistratură are un caracter sacru, dar 
orice preoţie depinde de autoritatea publică. 
Dacă zeii sînt cei ai cetăţii şi dacă nu există 
cetate fără divinităţi poliade care să vegheze la 
binele acesteia, înlăuntru şi In afară, în schimb 
adunarea poporului are autoritatea supremă 
asupra conducerii treburilor sacre, hiera, asupra 
chestiunilor privindu-i pe zei, ca şi pe oameni. 
Ea fixează calendarele religioase, dă legile sacre, 
decide în privinţa organizării sărbătorilor, a 
regulamentului sanctuarelor, a sacrificiilor de 
împlinit, a adoptării unor noi zei şi a cinstirilor 
ce li se cuvin. Pentru că nu există cetate fără 
zei, zeii civici au în schimb nevoie de cetăţi care 
sâ-i recunoască, sâ-i adopte şi să şi-i facă ai lor. 
într-un anume fel, ei trebuie să devină cetăţeni 
pentru a fi pe de-a-ntregul zei, cum scrie Marcel 
Detienne 2 . 

în această introducere am vrut să-l prevenim 
pe cititor împotriva tendinţei foarte fireşti de a 

asimila lumea religioasă a vechilor greci cu cea 
care ne este astăzi familiară. Accentuînd însă 
asupra trăsăturilor deosebitoare, n am putut 
evita riscul de a forţa puţin tabloul. Nici o religie 
nu e simplă, omogenă, univocă. Chiar în seco¬ 
lele al Vl lea şi al V lea a.Ch., cînd cultul civic, 
aşa cum 1 am evocat, domină ansamblul vieţii 
religioase a cetăţilor, există totuşi, alături de el, 
la marginile sale, curente mai mult sau mai 
puţin periferice, a căror orientare este diferită. 
Trebuie să mergem mai departe. Religia civică ea 
însăşi, dacă"modelează comportamentele religi¬ 
oase, nu-şi poate asigura pe deplin stăpînirea 
decît facînd loc, în sînul ei, cultelor cu mistere, 
ale căror aspiraţii şi poziţii îi sînt în parte stră¬ 
ine, şi integrînd, pentru a o îngloba, o experienţă 
religioasă ca dionysismul, al cărui spirit este în 
atâtea privinţe contrar celui al.său. 

Religie civică, dionysism, mistere, orfîsm: 
despre raporturile lor în decursul perioadei la 
care se referă studiul nostru, despre influenţa, 
amploarea şi semnificaţia fiecăruia, dezbaterile 
sînt departe de a se fi încheiat. Istorici ai religiei 
greceşti care aparţin, ca Walter Burkert, altor 
şcoli de gîndire decît celei căreia mă raliez, 
susţin puncte de vedere diferite de ale mele. Iar 
printre savanţii mai aproape de mine, acordul 
asupra esenţialului nu funcţionează, în unele 
privinţe, fără nuanţări ori divergenţe. 

Forma de eseu pe care am ales-o nu mă 
obligă să amintesc aceste discuţii între specia- 

lişti, nici să mă lansez întro erudită controver 
să. Ambiţia mea se limitează la a propune, spre 
a înţelege religia greacă, o cheie de lectură. 
Maestrul meu Louis Gemet şi-a intitulat marea 
lucrare, mereu actuală, pe care a consacrat-o 
aceluiaşi subiect: Le Geniegrec dans la religion 3 . 
In acest mic volum am intenţionat să înfăţişez 
cititorului ceea ce cu plăcere aş denumi stilul 
religios grec. 



Mit, ritual, chip al zeilor 


Religia greacă arhaică şi clasică prezintă, 
între secolele al VHl-lea şi al IV-lea o, CIl , mai 
multe trăsături caracteristice pe care e necesar 
să le reamintim. Ca şi alte culte politeiste, ea e 
străină oricărei forme de revelaţie: n-a cunoscut 
nici profet, nici mesia. Rădăcinile şi le coboară 
într-o tradiţie care înglobează, alături de ea, 
într-un mod intim amestecate cu ea, toate 
celelalte elemente constitutive ale civilizaţiei 
elenice, tot ce dă Greciei cetăţilor fizionomia ei 
proprie, începînd cu limba, gestica, felul de a 
trăi, de a simţi, de a gîndi pînâ la sistemele de 
valori şi la regulile vieţii sociale. Această tradiţie 
religioasă nu este nici uniformă, nici fixată cu 
stricteţe; ea nu are cîtuşi de puţin un caracter 
dogmatic. Fără castă sacerdotală. Iară cler 
specializat, fără Biserică, religia greacă nu 
cunoaşte noţiunea de carte sfîntă, în care 

adevărul să fie odată pentru totdeauna cuprins 
într-un text. Ea nu implică nici un credo care să 
impună credincioşilor un ansamblu coerent de 
credinţe privitoare la viata de dincolo. 

Dacă aşa stau lucrurile, pe ce se bazează şi 
cum se exprimă convingerile intime ale grecilor 
in materie de religie? Certitudinile lor 
nesituîndu-se în plan doctrinar, ele nu implică 
pentru credincios, sub păcatul de impietate, 
obligaţia de a adera în toate privinţele şi în litera 
sa la un corp de adevăruri definite; este 
suficient, pentru cel ce îndeplineşte riturile, să 
acorde crezare unui vast repertoriu de poveşti, 
cunoscut din copilărie şi ale cărui versiuni sînt 
destul de diferite, variantele suficient de 
numeroase ca să lase fiecăruia o largă margine 
de interpretare. In acest cadru şi sub atare 
formă se constituie credinţele despre zei şi se 
degajă un consens de opinii suficient de 
pertinent cît priveşte natura, rolul şi cerinţele 
lor. A respinge acest fond de credinţe comune ar 
echivala cu a nu mai vorbi greceşte, a nu mai 
trăi în lumea greacă, a înceta de a fi tu însuţi. 
Aceasta nu înseamnă însă a trece cu vederea că 
există şi alte limbi, precum şi alte religii şi că 
este oricind posibil, fără a cădea în necredinţă, 
să iei faţă de propria-ţi religie o distanţă 
suficientă pentru a reflecta critic asupra ei. 
Grecii nu s-au dat în lături de la aceasta. 

Glasul poeţilor 

Cum s-a păstrat şi s a transmis in Grecia 
această masă de „cunoştinţe" tradiţionale, 
vehiculată de povestiri, despre lumea de dincolo, 
despre familiile zeilor, genealogia fiecăruia, 
aventurile lor, neînţelegerile sau acordurile lor, 
puterile respective, domeniul şi modul lor de 
acţiune, prerogativele şi cinstirile ce le sînt 
datorate? Cit priveşte limba, în esenţă în două 
feluri. Mai întîi, printr-o tradiţie strict orală, 
funcţionînd în fiecare cămin de la gură la 
ureche, mai ales prin intermediul femeilor: 
poveşti ale doicilor, vorbe ale bunicilor bătrîne, 
ca să ne exprimăm ca Platon, al căror conţinut 
copiii şi-l însuşeau încă din leagăn. Aceste 
povestiri, aceşti mythoi, cu atît mai familiari cu 
cît au fost auziţi chiar în perioada în care se 
deprindea vorbirea, contribuiau la formarea 
cadrului mental în care grecii au fost aduşi în 
chip natural să-şi reprezinte divinul, să-l 
situeze, să-l gindeascâ. 

Lumea zeilor, cu toate diferenţele şi 
ciudăţenia ei, a devenit apoi prezentă oamenilor 
prin glasul poeţilor, puterile de dincolo 
îmbrăcînd, graţie povestirilor care le aduceau în 
scenă, o formă familiară, accesibilă inteligenţei. 
Ascultarea cîntului poeţilor, susţinut de muzica 
unui instrument, se făcea nu numai în 
particular. Intr-un cadru intim, ci şi in public, in 
timpul banchetelor, al sărbătorilor oficiale, al 

marilor concursuri şi jocuri. Activitatea literară, 
care prelungeşte şi modifică prin recursul la 
scriitură o străveche tradiţie de poezie orală, 
ocupă un loc central în viaţa socială şi 
spirituală a Greciei. Nu este vorba pentru 
auditori de un simplu divertisment personal, de 
un lux rezervat unei elite savante, ci de o 
adevărată instituţie care făcea oficiul de 
memorie socială, de instrument de conservare şi 
comunicare a cunoştinţelor, al cărui rol este 
decisiv. In poezie şi prin poezie se exprimă şi se 
fixează, îmbrăcind o formă verbală uşor de 
memorat, trăsăturile fundamentale care, dincolo 
de particularismele fiecărei cetăţi, întemeiază 
pentru întreaga Eladă o cultură comună, mai 
ales în ceea ce priveşte reprezentările religioase, 
fie că este vorba de zeii propriu-zişi, de demoni, 
de eroi sau de morţi. Dacă n-ar fi existat toate 
operele poeziei epice, lirice şi dramatice, s-ar fi 
putut vorbi de cultele greceşti la plural, nu însă 
de o religie greacă. în această privinţă, Homer şi 
Hesiod au deţinut un rol de excepţie. Povestirile 
lor despre fiinţele divine au căpătat o valoare 
aproape canonică; ele au funcţionat ca modele 
de referinţă pentru autorii ce le-au urmat, ca şi 
pentru publicul care le-a ascultat sau citit. 

Neîndoielnic, ceilalţi poeţi nu au avut o 
influenţă asemănătoare. Dar atîta vreme cît 
cetatea a rămas vie, activitatea poetică a 
continuat să joace rolul de oglindă ce redă 
grupului uman propria lui imagine, îngăduin 

du-i să se înţeleagă pe el însuşi în dependenţa 
sa de sacru, să se definească în faţa 
Nemuritorilor, să se limpezească întru ceea ce 
asigură unei comunităţi de fiinţe pieritoare 
coeziunea, durata şi permanenţa ei de-a lungul 
valului generaţiilor succesive. 

Pentru istoricul religiilor se ridică acum o 
problemă. Dacă poezia îşi ia asupra-i totalitatea 
afirmaţiilor pe care un grec se socoteşte 
îndreptăţit să le susţină despre fiinţele divine, 
despre statutul şi raporturile lor cu creaturile 
muritoare, dacă fiecărui poet îi aparţine 
libertatea de a expune, modificîndu-le puţin 
uneori, legendele divine şi eroice a căror sumă 
constituie enciclopedia cunoaşterilor de care 
dispune grecul despre lumea de dincolo, trebuie 
oare să socotim aceste naraţiuni poetice, aceste 
povestiri dramatizate ca documente de natură 
religioasă sau să nu le acordăm decît o valoare 
strict literară? Pe scurt, trebuie oare alipite 
miturile şi mitologia, în formele pe care li le-a 
dat civilizaţia greacă, domeniului religiei sau 
celui al literaturii? 

Pentru erudiţii Renaşterii, ca şi pentru marea 
majoritate a savanţilor veacului trecut, 
răspunsul e de la sine înţeles. Religia greacă era 
pentru ei, înainte de toate, acel tezaur numeros 
şi plin de povestiri legendare pe care ni l-au 
transmis autorii greci, înlocuiţi apoi de cei latini, 
şi în care spiritul păgjnismului a rămas destul 
de viu ca să ofere cititorului de astăzi, intr-o 

lume creştină, calea de acces cea mai sigură 
pentru înţelegerea a ceea ce a fost politeismul 
antic. 

De altfel, adoptînd acest punct de vedere, Cei 
Moderni s-au mulţumit să calce pe urmele Celor 
Vechi, să urmeze drumul trasat de ei înşişi. încă 
din veacul al Vl-lea cu Ch ., Teogene din Regium şi 
Hecateu au inaugurat acel demers intelectual 
care se va perpetua după ei: miturile tradiţionale 
nu numai că sînt reluate, dezvoltate, modificate; 
ele fac obiectul unei examinări raţionale; 
povestirile, în special cele ale lui Homer, sînt 
supuse unei analize critice, ori li se aplică o 
metodă de exegeză alegorică. în secolul al V-lea 
va fi pusă în lucru o operaţie, urmărită apoi în 
mod sistematic şi care în esenţă se 
caracterizează prin două direcţii. în primul rînd 
culegerea şi catagrafierea tuturor tradiţiilor 
legendare orale proprii unei cetăţi sau unui 
sanctuar; aceasta va fi sarcina cronicarilor care, 
după exemplul attidografilor, pentru Atena, 
intenţionează să fixeze în scris istoria unei 
cetăţi şi a unei seminţii, de la originile cele mai 
îndepărtate, urcînd către acele timpuri mitice 
cînd zeii, amestecaţi cu oamenii, interveneau 
direct în treburile celor din urmă, ca să 
întemeieze cetăţi şi să creeze spiţele întîielor 
dinastii domnitoare. Astfel va fi posibilă, cu 
începere din epoca elenistică, compilaţia 
efectuată de erudiţi care va duce la redactarea 
unor adevărate repertorii mitologice: Biblioteca 

lui Pseudo-Apolodor, Povestirile şi Astnmauticebe 
lui Hyginos, cartea a IV-a a Istoriilor lui Diodor, 
Metamorfozele lui Antonius Liberalis şi culegerea 
Mitografii Vaticanului. 

în al doilea rind şi paralel cu acest efort vizînd 
să prezinte fondul comun al legendelor greceşti 
intr-o formă prescurtată şi urmărind o ordine 
sistematică, se observă manifestlndu-se la poeţi 
unele sensibile ezitări şi nelinişti în privinţa 
credibilităţii acordate în aceste povestiri 
episoadelor scandaloase ce par incompatibile cu 
înalta demnitate a divinului. întrebarea capătă 
însă întreaga sa dimensiune o dată cu dezvol¬ 
tarea istoriei şi fîlosofiei, critica punînd după 
această dată în cauză mitul în general. 
Confruntată cu cercetarea istoricului şi cu 
raţionamentul filosofului, povestirii, ca povestire, 
îi este refuzată orice competenţă de a vorbi 
despre divin într-un chip valabil şi autentic. 
Aşadar, în acelaşi timp în care se consacră cu 
cea mai mare grijă repertorierii şi consemnării 
patrimoniului lor legendar, grecii sînt aduşi să 
pună sub semnul întrebării, uneori de o 
manieră radicală şi limpede problema 
adevărului sau falsităţii mitului. în acest plan, 
soluţiile sînt diverse, mergînd de la regenerarea, 
pur şi simplu, pînâ la formele multiple de 
interpretare care permit „salvarea" mitului, 
substituind lecturii obişnuite o hermeneutică 
savantă ce aduce la lumină, de sub urzeala 
narativă şi deghizarea poetică, o învăţătură 

secretă analoagă acelor adevăruri fundamentale 
a căror cunoaştere, privilegiu al înţeleptului, 
constituie singura cale de a accede la divin. Dar 
fie că-şi adună cu minuţie miturile, că le 
interpretează, că le supun criticii sau că le 
resping în numele unui alt tip de ştiinţă, mai 
veridică. Cei Vechi rămîn mereu la acelaşi fel de 
a recunoaşte rolul intelectual ce li se cuvenea de 
drept, în Grecia cetăţilor, ca instrument de 
informare asupra lumii de dincolo. 


O viziune monoteistă 

La istoricii din prima jumătate a veacului 
nostru se schiţează, totuşi o nouă orientare: 
mulţi dintre ei, în cercetarea asupra religiei 
jfeceşti, au o anumită rezervă faţă de tradiţiile 
legendare, pe care refuză să le socotească drept 
documente de ordin pur religios, cu valoare de 
mărturie pertinentă a stadiului real al 
credinţelor şi asentimentelor credincioşilor. 
Pentru aceşti savanţi, religia rezidă în 
organizarea cultului, a calendarului sărbătorilor 
sacre, în liturghiile celebrate pentru flecare zeu 
în sanctuarele sale. Faţă de aceste practici ri 
tuale care formează pămîntul fertil unde şi înfig 
rădăcina comportamentele religioase, mitul 
apare ca o excrescenţă literară, ca pură fa¬ 
bulaţie. Fantezie mereu mai mult ori mai puţin 
gratuită a poeţilor, mitul n-ar avea decît 

raporturi îndepărtate cu convingerea intimă a 
credinciosului, angajat în concretul ceremoniilor 
cultice, în seria de acte cotidiene care, punîndu-1 
în contact direct cu sacrul, fac din el un om 
pios. 

în capitolul „Grecia" din Histoire generale des 
religions, publicată în 1944, A.-J. Festugiere 
atrage atenţia cititorului cu aceste cuvinte: 
„Neîndoielnic că poeţii şi sculptorii, ascultînd de 
chiar exigenţele artei lor, înclină să înfăţişeze o 
societate a zeilor foarte bine caracterizaţi: formă, 
atribute, genealogie, istorie, totul este precis 
definit, dar cultul şi sentimentul popular 
dezvăluie alte tendinţe". Găsim astfel, de la bun 
început, circumscris cîmpul religiosului: „Ca să 
înţelegem bine adevărata religie greacă, uitînd 
deci de mitologia poeţilor şi a artei, să ne 
adresăm cultului şi cultelor celor mai vechi 4 ." 

La ce anume răspunde această opţiune 
exclusivă în favoarea cultului şi această 
prevalenţă acordată, în cadrul cultului, 
elementului celui mai vechi? La două feluri de 
motive net distincte. Primele sînt de ordin 
genera] şi ţin de fîlosofîa personală a savantului, 
de ideea pe care şi-o face despre religie. 
Secundele răspund unor exigenţe mai tehnice: 
progresul studiilor clasice, avîntul în special al 
arheologiei şi epigrafîei au deschis cercetătorilor 
antichităţii, pe lîngă domeniul mitologic, noi 
zone de investigaţie care au dus la punerea în 
discuţie, spre a-1 modifica uneori destul de 

substanţial, a tabloului pe care tradiţia literară, 
singură, îl oferea despre religia greacă. 

Cum stau astăzi lucrurile în privinţa celor 
două aspecte amintite? Despre primul pot fi 
făcute mai multe remarci. Respingerea mitologiei 
se bazează pe o prejudecată antiintelectualistă 
în materie de religie. Dincolo de diversitatea 
religiilor, ca şi dincolo de pluralismul zeilor 
politeismului, este postulat un element comun 
care ar forma nucleul primitiv şi universal al 
oricărei experienţe religioase. Bineînţeles că 
acesta nu va fi de găsit în construcţiile, mereu 
multiple şi variabile, pe care spiritul le-a 
elaborat în încercarea sa de a-şi reprezenta 
divinul; el este deci plasat în afara inteligibilului, 
în sentimentul de groază sacră încercată de om 
de fiecare dată cînd se află în prezenţa evidentă 
şi netâgăduibil de stranie a supranaturalului. 
Grecii au un cuvînt care desemnează atare 
reacţie afectivă, imediată şi iraţională, faţă de 
prezenţa sacrului: este thambos, frica pioasă. 
Acesta ar fi soclul pe care s-ar sprijini cultele 
cele mai vechi, formele diverse îmbrăcate de 
ritualul ce răspunde, pornind de la aceeaşi 
origine, pluralităţii circumstanţelor şi nevoilor 
omeneşti. 

în chip analog, în spatele varietăţii numelor, 
reprezentărilor, funcţiilor proprii fiecărei 
divinităţi se presupune că ritualul edifică 
aceeaşi experienţă a „divinului" în genere, ca 
putere supraomenească fto kreitton). Acest divin 

nedeterminat, în greacă to theion sau to 
daimonion, subiacent zeilor individualizaţi se 
diversifică în funcţie de dorinţele sau de temerile 
cărora cultul trebuie să le răspundă. în această 
materie comună a divinului, poeţii, la rindul lor, 
vor decupa figuri individualizante; ei le vor 
anima, imaginînd pentru fiecare o serie de 
întîmplări dramatice, pe careA.-J. Festugiere nu 
ezită să le numească un „roman divin”. 
Dimpotrivă, pentru orice act cultic nu există alt 
zeu decît cel invocat; lui i se adresează deci 
rugile, căci „în el se concentrează întreaga forţă 
divină şi doar el singur e avut în vedere. 
Desigur, în teorie, nu este un zeu unic fiindcă 
există şi alţii şi acest lucru se ştie. Dar în 
practică, în respectiva stare de spirit a 
credinciosului, zeul invocat înlocuieşte în acel 
moment pe ceilalţi 5 ”. 

Refuzul de a ţine seama de mit işi dezvăluie 
astfel secretul: el ajunge de unde a plecat, la 
ceea ce, mai mult ori mai puţin conştient, se 
intenţiona a se demonstra; ştergînd diferenţele 
şi contradicţiile care, într-un panteon, deosebesc 
pe zei unii de alţii, se suprimă totodată orice 
deosebire reală dintre politeismele de tip grec şi 
monoteismul creştin care începe să joace rolul 
de model. Această aplatizare a universurilor 
religioase ce se încearcă a fi turnate în aceeaşi 
formă, nu l-ar satisface de istoric. Dimpotrivă, 
n-ar trebui, oare, ca prima sa grijă să fie 
degajarea trăsăturilor specifice care dau fiecărei 

mari religii fizionomia ei proprie şi care 
formează, în unicitatea acesteia, un sistem pe 
deplin original? în afara fricii pioase şi a 
sentimentului difuz al divinului, religia greacă 
se prezintă ca o vastă construcţie simbolică, 
complexă şi coerentă care face loc, la toate 
nivelurile şi în toate aspectele ei, inclusiv cultul, 
gîndirii şi deopotrivă sentimentului. în acest 
ansamblu, mitul joacă rolul său tot atît de 
important ca practicile rituale şi faptele ţiriind 
de figurarea divinului: mit, rit, reprezentare 
figurată, acestea sînt cele trei moduri de 
expresie — verbală, gestică, imagistică — prin 
care se manifestă experienţa religioasă a 
grecilor, fiecare constituind un limbaj specific 
care, înaintea asocierii sale celorlalte două, 
răspunde unor nevoi specifice şi îşi asumă o 
funcţie autohtonă. 


Descifrarea mitului 

De altfel, lucrările lui Georges Dumezil şi 
Claude Levi-Strauss despre mit au condus la 
punerea cu totul altfel a problemelor mitologiei 
greceşti: cum să citim aceste texte, ce anvergură 
intelectuală să le recunoaştem, ce statut îşi 
asumă ele în viaţa religioasă? A trecut vremea 
cînd se putea vorbi despre mit ca şi cînd am fi 
avut de a face cu fantezia individuală a unui 
poet, cu o fabulaţie romanescă liberă şi gratuită. 

Pinâ şi în variantele cărora li se pretează, un 
mit ţine seama de constrângeri colective destul 
de stricte, Cind, în epoca elenistică, un autor 
precum Calimah reia o temă legendară ca să 
prezinte o nouă versiune, el nu poate modifica 
după bunul său plac elementele şi nici 
recompune cum vrea scenariul. El se înscrie 
într-o tradiţie; fie că i se conformează cu 
exactitate, fie că se Îndepărtează în unele 
puncte, tradiţia îl reţine, pe ea se sprijină şi la 
ea trebuie să se refere, cel puţin implicit, dacă 
vrea ca povestirea lui să fie înţeleasă de public, 
Louis Gemet a spus-o deja: chiar dacă se pare 
că el inventează totul, naratorul lucrează pe 
firul unei „imaginaţii legendare" care îşi are 
modul său de funcţionare, necesităţile ei 
interne, coerenţa ei. Chiar fără să-şi dea seama, 
autorul trebuie să se supună regulilor acestui 
joc de asocieri, de opoziţii, de omologii pe care 
le a pus in operă seria de versiuni anterioare şi 
care constituie armătura conceptuală comună 
acestui tip de naraţiuni. Ca să capete un sens, 
fiecare dintre ele trebuie legată şi confruntată cu 
celelalte, fiindcă toate împreună compun un 
acelaşi spaţiu semantic a cărui configuraţie 
specifică marchează caracteristic tradiţia 
legendară greacă. 

Analiza unui mit în -totalitatea versiunilor 
sale, sau a unui corpus de mituri diferite, 
centrate în jurul aceleiaşi teme, trebuie să 
permită explorarea acestui spaţiu mental. 

Aşadar, descifrarea mitului operează pe alte căi 
şi răspunde altor finalităţi decît ale studiului 
literar. Ea urmăreşte să scoată în evidenţă, din 
însăşi compoziţia povestirii, arhitectura 
conceptuală implicată, liniile majore ale 
clasificării, opţiunile în decuparea şi codificarea 
realităţii, reţeaua de raporturi instituite de 
naraţiune prin procedeele specifice ale acesteia, 
între diversele elemente intervenite în cursul 
ţesăturii dramatice. Pe scurt, mitologul încearcă 
să reconstituie ceea ce Dumezil denumeşte o 
„ideologie", înţeleasă ca o concepţie şi o 
apreciere a marilor forţe care, în relaţiile lor 
reciproce, injustul lor echilibru, domină lumea, 
deopotrivă naturală şi supranaturală, oamenii 
şi societatea, fâcîndu-le ceea ce trebuie să fie. 

In acest sens mitul, fără a se confunda cu 
ritualul, nici a se subordona acestuia, nu i se 
opune cîtuşi de pupn în măsura în care s-a 
pretins. în forma lui verbală, el este mai explicit 
decît ritualul, mai didactic, mai apt şi mai 
înclinat către „teoretizare”. El poartă de 
asemenea într-însul germenele acelei 
„cunoaşteri” a cărei moştenire o va prelua 
filbsofia pentru a-şi constitui propriul ei obiect, 
transpunîndu-1 în alt registru al limbajului şi al 
gindirii: aceasta îşi va formula enunţurile 
folosind un vocabular şi concepte lipsite de orice 
referinţă la zeii religiei comune. Cultul este mai 
puţin dezinteresat, mai angajat în considerentele 
de ordin utilitar. Nu este însă mai puţin 

simbolic. O ceremonie rituală se desfăşoară 
după un scenariu ale cărui episoade sînt tot atît 
de strict ordonate, tot atît de încărcate de 
semnificaţie ca şi secvenţele unei povestiri, 
Fiecare detaliu al acestei puneri în scenă prin 
care credinciosul, în circumstanţe precise, joa¬ 
că rolul relaţiei sale cu cutare sau cutare zeu, 
comportă o dimensiune şi un scop intelectuale: 
el implică o anumită idee despre zeu, despre 
modalităţile în care te poţi apropia de el, despre 
efectele pe care diverşii participanţi, în funcţie 
de rolul şi statutul lor, sînt îndreptăţiţi să le 
aştepte de pe urma acestei intrări în relaţie 
simbolică cu divinitatea. 

Acelaşi caracter îmbracă şi cele ce ţin de 
reprezentarea zeilor. Dacă este adevărat că 
grecii au acordat, în epoca clasică, un loc 
privilegiat marii statui antropomorfe a zeului, ei 
au cunoscut toate formele de reprezentare a 
divinului: simboluri aniconice, fie obiecte 
naturale, ca un arbore sau o piatră brută, fie 
produse fasonate de mîna omului: stîlp, pilastru, 
sceptru; figuri iconice diverse: mic idol sumar 
schiţat, la care forma corpului, ascunsă de 
veşminte, nici măcar nu se vede: figuri 
monstruoase în care animalicul se amestecă cu 
umanul: simplă mască ce evocă divinul printr-o 
faţă suptă cu ochi fascinanţi: statuie pe deplin 
omenească. Toate aceste figuri nu sînt 
echivalente şi nici nu se potrivesc oricărui zeu, 
ori tuturor aspectelor aceleiaşi divinităţi. Fiecare 

din ele are propria-i modalitate de a traduce în 
cadrul divinului unele aspecte, de a „face 
prezentă" lumea de dincolo, de a înscrie şi 
localiza sacrul în spaţiul de aici: un pilastru ori 
un stîlp înfipte în pămînt nu au nici aceeaşi 
funcţie, nici aceeaşi valoare simbolică cu cele 
ale unui idol deplasat ritual dintr-un loc în altul 
sau cu cele ale unei statui, închisă într-un 
depozit secret, cu picioarele legate spre a fi 
împiedicată să fugă, ori cu cele ale unei mari 
statui de cult instalată spre a rămîne într-un 
templu ca să facă vizibilă prezenţa permanentă 
a zeului în casa sa. Fiecare formă de repre¬ 
zentare implică pentru divinitatea figurată un 
anume fel de a se manifesta faţă de oameni şi de 
a exercita, prin intermediul imaginilor, acel fel 
de putere supranaturală a cărei stăpînire o 
posedă. 

Dacă, urmînd modalităţi diverse, mitul, 
figurarea şi ritul operează toate în acelaşi 
registru al gindirii simbolice, este de înţeles că 
acestea se pot asocia spre a face din fiecare 
religie un ansamblu în care, reproducînd 
cuvintele lui Georges Dumezil: „Concepte, 
imagini şi acţiuni se articulează şi formează, 
graţie legăturilor lor, un fel de plasă în care, pe 
cale de consecinţă, întreaga, materie a experien 
ţei umane trebuie să se prindă şi să se 
distribuie 6 ." 



Lumea zeilor 


Dacă mitul, ritul şi figurarea constituie acea 
„plasă" de care vorbeşte Dumezil, noi trebuie, 
aşa cum a făcut el, sâ-i reperăm ochiurile, sâ-i 
discernem configuraţiile pe care le trasează 
reţeaua lor. Aceasta se cade să fie sarcina 
istoricului. 

Ea se dovedeşte, de altfel, mai dificilă în cazul 
Greciei decît în cazul celorlalte religii in- 
do-europene unde schema celor trei funcţiuni 
— suveranitate, război, fecunditate — s-a 
păstrat în esenţă. Servind de armătură şi de 
cheie de boltă a întregului edificiu, această 
structură, acolo unde a rămas limpede atestată, 
conferă ansamblului construcţiei o unitate de 
care religia greacă pare cu totul lipsită. 

într-adevâr, ea vădeşte o organizare complexă 
care exclude recursul la un cod de lectură unică 
pentru întreg sistemul. Desigur, un zeu grec se 

defineşte prin ansamblul de relaţii eare-I unesc 
şi-l opun celorlalte divinităţi ale panteonului, 
dar structurile teologice astfel relevate sînt prea 
numeroase şi mai ales prea diferite pentru a se 
putea integra aceleiaşi scheme dominate. în 
funcţie de cetăţi, de sanctuare, de momente, 
fiecare zeu intră într-o reţea variată de 
combinaţii cu alţii. Atare regrupări ale zeilor nu 
se supun unui singur model cu valoare privile¬ 
giată; ei se ordonează într-o pluralitate de 
configuraţii care nu se suprapun cu exactitate, 
ci alcătuiesc un tablou cu mai multe puncte de 
vedere, cu axe multiple, a cărui lectură variază 
în funcţie de punctul de plecare ales şi de 
perspectiva adoptată. 


Zeus, tată şi rege 

Să luăm exemplul lui Zeus; pentru noi, el 
este cu atît mai instructiv cu cît numele acestui 
zeu îşi declară limpede originea: citim în el 
aceeaşi rădăcină irido-europeană care înseamnă 
„a străluci", ca şi in latinescul dies-deus, ori în 
vedicul dyetis. Ca şi Dyaus pita indian, ca şi 
Jupiter roman, Zeus pater, Zeus tată, continuă 
direct pe marele zeu indo-european al cerului. 
Totuşi, între statutul acestui Zeus grec şi cel al 
corespondenţilor săi din India şi de la Roma, 
distanţa este atît de vizibilă, deosebirea atît de 
bine marcată, incit se impune constatarea. 

valabilă pînă şi în comparaţia cu zeii cei mai 
sigur înrudiţi, ştergerii aproape complete a 
tradiţiei indo-europene în sistemul religiei 
greceşti. 

Zeus nu figurează în nici o grupare triadică 
analogă celei precapitoline Jupiter-Marte- 
Quirinus, unde suveranitatea («Jupiter) se 
articulează opunîndu-se acpunii războinice 
(Marte) şi funcţiunilor fecundităţii şi 
prosperităţii (Quirinus). El nu se asociază, cum 
face Mitra cu Varuna, unei puteri care să 
transpună în suveranitate, alături de aspectele 
religioase şi juridice, valorile violenţei şi magiei. 
Uranos, întunecatul cer al noppi, ce s-a încercat 
uneori să fie apropiat de Varuna, în mit face 
pereche cu Gaia, Pămîntul, şi nu cu Zeus. 

Ca suveran, Zeus incarnează, faţă de 
totalitatea celorlalţi zei, forţa cea mai mare, 
puterea supremă: Zeus de o parte, toţi ceilalţi 
olimpieni adunaţi de cealaltă, Zeus rămîne 
totuşi mai tare. Faţă de Kronos şi de ceilalţi zei 
Titani coalizaţi împotrivă-i ca să-i răpească 
tronul, Zeus reprezintă justipa, repartiţia exactă 
a onorurilor şi funcpilor, respectul privilegiilor 
de care se poate prevala fiecare, grija faţă de 
ceea ce se cuvine chiar celor mai slabi, în el şi 
prin el, în regalitatea lui se conjugă reconciliate, 
puterea şi ordinea, violenţa şi dreptul. Toţi regii 
vin de la Zeus, va spune Hesiod în secolul al 
VII Tea a.Ch., nu pentru a opune pe monarh 
războinicului şi ţăranului, ci pentru a afirma că 

oamenii n-au cu adevărat un rege dacă acesta 
nu-şi asumă sarcina de a face să triumfe fără 
violenţă dreptatea. De la Zeus vin regii, va relua 
ca un ecou Calimah, patru veacuri mai tîrziu; 
dar această înrudire a regilor şi a regalităţii cu 
Zeus nu se înscrie într-un cadru trifuncţional; 
ea încoronează o serie de enunţuri similare, ce 
leagă de fiecare dată o categorie anume de 
oameni de divinitatea care îi patronează: fierarii 
de Hefaistos, soldaţii de Ares, vînătorii de 
Artemis, cîntăreţii ce se acompaniază la liră de 
Phoibos (Apolo), după cum regii de zeul-rege 7 . 

Cînd Zeus intră în compunerea unei triade, 
aşa precum o face împreună cu Poseidon şi 
Hades, este pentru a delimita, prin atare partaj, 
nivelurile sau domeniile cosmice: cerul lui Zeus, 
marea lui Poseidon, lumea subpămînteană lui 
Hades, şi la toţi trei, în comun, suprafaţa 
pămîntului. Cînd se asociază unei zeiţe, într-un 
cuplu, diada astfel formată traduce aspecte 
diferite ale zeului suveran, în funcţie de 
divinitatea feminină cu care face pereche, 
împreună cu Gaia, Pămîntul-Mamă, Zeus 
simbolizează principiul ceresc, bărbătesc şi 
generativ, a cărui ploaie fecundantă va da 
naştere in adîncurile solului vlăstarelor tinere 
ale vegetaţiei. împreună cu Hera, el patro¬ 
nează, sub forma căsniciei normale, produ¬ 
cătoare a unei descendenţe legitime, instituţia 
care, „legitimînd" unirea bărbatului cu femeia, 
serveşte drept fundament oricărei organizări 

sociale, cuplul format de rege şi regină 
constituind modelul exemplar. Asociat cu Metis, 
prima sa soţie pe care o înghite pentru a şi-o 
însuşi pe de-a întregul, Zeus rege se identifică 
inteligenţei şirete, vicleniei rafinate de care are 
nevoie pentru cucerirea şi conservarea puterii, 
asigurarea perenităţii domniei proprii şi pentru 
a-şi pune tronul la adăpost de capcanele, sur¬ 
prizele şi piedicile pe care viitorul i le-ar putea 
rezerva dacă n-ar fi mereu gata să ghicească im 
previzibilul şi să-i îndepărteze din vreme pri¬ 
mejdiile. Căsătorit a doua oară cu Temis, el 
stabileşte pentru vecie succesiunea anotim¬ 
purilor in natură, echilibrul grupurilor de 
oameni în cetate (Horai) şi cursul ineluctabil al 
destinelor (Moirai). El devine lege cosmică, 
armonie socială şi Destin. 

Tată al zeilor şi al oamenilor, cum îl de¬ 
numeşte deja Iliada, nu fiindcă a dat naştere 
tuturor fiinţelor, ci fiindcă exercită asupra 
fiecăreia o autoritate tot atît de deplină ca şi 
şeful unei familii asupra celor din casă, Zeus 
împarte cu Apolo denominativul de Patroos, 
adică ancestralul. Alături de Atena Apaturia, el 
asigură în calitate de Phratrios integrarea 
indivizilor în diversele grupuri care alcătuiesc 
comunitatea civică; îl cetăţile loniei, el face din 
toţi cetăţenii adevăraţi fraţi ce prăznuiesc în 
sînul fratriilor lor respective, ca într-o singură 
familie, sărbătoarea Apaiuriilor, adică a acelor 
care se socotesc copiii aceluiaşi părinte. La 

Atena, împreună cu Atena Polias, Zeus este 
Polieus, patronul cetăţii. Stăpîn şi garant al 
vieţii politice, el formează un cuplu cu zeiţa a 
cărei funcţie, ca putere tutelară a Atenei, e mai 
precisă şi, s ar putea spune, mai localizată. 
Atena veghează asupra oraşului său, ca cetate 
specială, prin ceea ce o deosebeşte de celelalte 
state greceşti. Zeiţa „favorizează" Atena, 
dâruindu-i înaintea tuturor privilegiul dublu al 
păcii interne şi al victoriei în afară. 

Ceresc, deţinător încercat al puterii supr eme, 
întemeietor al ordinei, garant al dreptăţii şi al 
cinstei, tată şi strămoş, patron al cetăţii, tabloul 
regalităţii lui Zeus mai comportă şi alte 
dimensiuni. Autoritatea lui este deopotrivă 
politică şi domestică. In strînsă legătură cu 
Hestia, Zeus veghează asupra vetrei private a 
fiecărui cămin — în acel centru fix care e 
buricul unde se centrează viaţa familială — cît 
şi asupra vetrei comune a cetăţii, în inima ei, în 
Hestia Koine, locul de veghe al magistraţilor 
pritanl. Zeus Herkeios , Zeus al îngrădirii, 
împresoară întinderea domeniului pe care se 
exercită nestînjenită puterea capului familiei; 
Zeus Klarios, împărţitorul, delimitează şi fixează 
hotarele, lăsîndu-i lui Apolo Aigieus şi lui 
Hermes grija de a apăra porţile şi de a 
supraveghea intrările. Zeus Hikesios, Zeus 
Xenios, primeşte pe rugător şi pe oaspete, ii 
introduce în casa ce le este străină, le asigură 
mîntuirea primindu-i la altarul casei, fără să-i 

asimileze prin aceasta membrilor familiei. Zeus 
Ktesios, Zeus al posesiunii, veghează ca păzitor 
al bogăţiei asupra bunurilor stăpînului casei. 
Ca olimpian şi ceresc, Zeus se opune lui 
Hades; totuşi, ca Ktesios, îşi aşază altarul în 
fundul pivniţei, unde îmbracă aspectul unui 
şarpe, animal chtonian prin excelenţă. 
Suveranul îşi poate aroga acea parte chtoniană 
a universului ce revine, în contrast cu el şi în 
mod normal, Puterilor subpămîntene; dar, 
printr-un f el de tensiune şi de polaritate internă, 
chiar de dedublare, el însuşi ajunge să o 
exprime. Lui Zeus ceresc, care tronează în vâr¬ 
ful eterului strălucitor, îi face contrapereche 
Zeus Htonios, Katahtonios, Meilihios, un Zeus 
al străfundurilor, întunecat şi subteran, 
prezent în adîncurile pămîntului unde, în 
apropierea morţilor, veghează la coacerea fie a 
bogăţiilor, fie a răzbunărilor, gata, dacă vrea 
el, să iasă la lumină sub călăuzirea lui Hermes 
chtonianul. 

Cerul şi pămîntul — între unul şi celălalt 
Zeus se face trăsătură de unire prin ploaie (Zeus 
Ombrios, Hyetios, Ikmaios, ploiosul, umedul), 
prin vânturi (Zeus Urios, Euanemos, vîntosul, al 
vântului bun), prin trăznet (Zeus Astrapaios, 
Brvnton, Keraunos, trăznitorul, tunătorul). între 
înalturi şi lumea de jos, el mai face legătura şi 
într-un alt fel; prin semnele şi oracolele ce 
transmit muritorilor de pe acest pămînt mesajele 
pe care li le trimit zeii cereşti. Oracolul de la 

Dodona, cel mai vechi care a existat la ei după 
spusa grecilor, era un oracol al lui Zeus. Acolo 
îşi aşezase el sanctuarul, unde crescuse un 
stejar mare care-i aparţinea şi care se înălţa 
spre cer ca o coloană îndreptată către înalt. 
Foşnetul frunzelor produs în aer, deasupra 
capetelor lor, de către ramurile copacului sacru 
dădea răspuns întrebărilor celor veniţi să le 
pună stăpînului cerului. De altminteri, cînd 
Apolo îşi reprezintă oracolele în sanctuarul de la 
Delii, el nu vorbeşte atît în numele lui, cît în cel 
al tatălui său, de care rămîne legat şi 
subordonat in funcţia sa oraculară. Apolo e 
profet, dar profetul lui Zeus; el nu face decît să 
dea grai voinţei Olimpianului, hotărîrilor sale, 
pentru ca buricul lumii să răsune in urechile 
celui ce stă să asculte cuvîntul Regelui şi al 
Tatălui. Diferitele epicleze (supranume) ale lui 
Zeus, cît de larg le-ar fi evantaiul, nu sînt 
incompatibile. Ele se situează în unul şi acelaşi 
cîmp, ale cărui multiple dimensiuni le subli¬ 
niază. Luate în ansamblul lor, ele trasează 
conturul suveranităţii divine, aşa cum o 
concepeau grecii; ele marchează frontierele, 
delimitează domeniile constitutive; consemnează 
aspectele variate pe care Forţa zeului-rege le 
poate îmbrăca, modalităţile diferite ale 
exercitării acesteia, in legătură cu mai mult sau 
mai puţin strânsă după caz, cu alte divinităţi. 

Muritori şi nemuritori 

Nu tot aşa stau lucrurile cu Zeus cretan, 
Cretagenul, Diktaios sau Idaios , zeul adolescent 
a cărui copilărie era asociată Cureţilor, 
dansurilor şi riturilor orgiastice, zgomotului 
armelor pe care le loveau. Naşterea acestui Zeus, 
care a avut loc în Creta, era urmată de povestea 
morţii sale, arătîndu-se mormîntul din insulă. 
Dar Zeus cel grec, cu toate că prezintă 
numeroase faţete, nu poate avea nimic comun 
cu un zeu care moare. în Imnul pe care-1 
închină zeului „veşnic mare, veşnic rege", 
Calimah respinge cu fermitate, ca străină de 
zeul său, tradiţia legendară amintită. Ade¬ 
văratul Zeus nu s-a născut în Creta, cum susţin 
cretanii, aceşti mincinoşi. „Au îndrăznit chiar 
să-ţi ridice un mormînt, o, Rege; dar nu, tu n-ai 
murit niciodată; tu exişti pentru eternitate." 

Nemurirea, care constituie o graniţă precisă 
între oameni şi zei, este în ochii grecilor o 
trăsătură cu totul esenţială a divinului, pentru 
ca stăpînul Olimpuiui să poată fi asimilat în 
vreun chip uneia din acele divinităţi orientale 
care mor şi renasc. Armătura sistemului religios 
îndo-european la care trimite numele lui Zeus 
s-a putut desigur prăbuşi, în cursul celui de al 
doilea mileniu, la aceşti oameni care vorbeau un 
dialect grecesc şi care, în valuri succesive, au 
venit să se aşeze pe pămîntul Eladei, prezenţa 
lor fiind atestată pînă în Creta, la Cnossos, 

începînd de la finele veacului al XV-lea aCh. 
Contactele, schimburile, amestecurile au fost 
numeroase şi continue; s au făcut împrumuturi 
din fondul religios egeean şi minoic, aşa cum se 
va produce, pe măsura expansiunii greceşti în 
Mediterana, cu cultele orientale şi traco-frigiene. 
Nu este mai puţin adevărat că în secolele al XTV- 
lea şi al XlI-lea, cei mal mulţi zei veneraţi de 
aheeni — al căror nume figurează pe tabletele 
linearului B, de la Cnosos şi Pylos — sînt chiar 
cei pe care îi regăsim în panteonul grec clasic şi 
pe care grecii în unanimitate îi recunoşteau ca ai 
lor: Zeus, Poseidon, Enyalos (Ares), Paiawon 
(Pean - Apolo), Dionysos, Hera, Atena, Artemis, 
cele Două Regine (Wanasso), adică Demetra şi 
Core. Lumea religioasă a năvălitorilor indo- 
europeni ai Greciei s-a putut foarte bine 
modifica şi deschide influenţelor străine; 
asimilîndu-le, ea şi-a păstrat specificitatea şi, cu 
zeii ei proprii, trăsăturile distinctive. între 
această religie miceniană şi cea din vremea lui 
Homer, pe durata acelor veacuri întunecate ce 
urmează prăbuşirii sau declinului regatelor 
aheene după secolul al Xll-lea, continuitatea nu 
se constată doar prin păstrarea numelui zeilor 
şi al locurilor de cult. Caracterul comun al unor 
sărbători prăznuite de ionieni pe ambele maluri 
ale Elgeei dovedeşte că acestea trebuie să fi fost 
deja intrate în obicei în secolul al Xl-lea, cînd 
incepe acest prim val de colonizare, al cărui 
punct de pornire era Atena, singura aşezare 

miceniană rămasă intactă şi care a instalat, pe 
litoralul Asiei Mici, grupuri de emigranţi în 
scopul întemeierii de cetăţi greceşti. 

Totuşi, această permanenţă nu trebuie să ne 
creeze vreo iluzie, dup cum nici lumea poemelor 
homerice nu este cea a regilor micenieni pe care 
o evocă aedul, cu un decalaj de patru veacuri; 
universul religios al lui Homer nu este cel al 
vremurilor cîntate. între cele două perioade, o 
serie de schimbări şi de inovaţii au introdus, în 
spatele unei continuităţi aparente, o veritabilă 
ruptură, pe care textul epopeii o şterge, dar pe 
care cercetările arheologice, după citirea 
tabletelor miceniene, ne îngăduie să-i urmărim 
amploarea. 



Religia civică 


între secolele al Xl-lea şl al VlII-lea, în 
perioada în cari se produc schimbările tehnice, 
economice, demografice care conduc la acea 
„revoluţie structurală" de care vorbeşte 
arheologul englez A.M. Snodgrass’, şi din care 
a ieşit cetatea-stat, sistemul religios însuşi a fost 
profund reorganizat în strînsă legătură cu noile 
forme ale vieţii sociale, reprezentativă pentru 
cetate, pentru polis. în cadrul unei religii de aici 
înainte esenţialmente civică, credinţele şi 
cultele, remodelate, trebuie să satisfacă o dublă 
şi complementară exigenţă. Ele vor avea de 
răspuns înainte de toate particularismului 
fiecărui grup uman care, ca cetate legată de un 


* A.M. Snodgrass, The Dark Age of Greece, Eciimborough, 
1971, traducere românească de Mihai Gramatopol (Grecia 
epocii întunecate). Editura Meridiane, Bucureşti, 1994 (n.t.). 

teritoriu limitat, se aşază sub patronajul zeilor 
ce-i sînt proprii şi-i conferă fizionomie religioasă 
specifică. Orice cetate are intr-adevăr divinitatea 
sau divinităţile ei poliade, a căror funcţie este 
cimentarea ansamblului cetăţenilor, în scopul 
creării unei autentice comunităţi, al unirii întru 
acelaşi tot a spaţiului civic, cu centrul său 
urban şi cu hora, zona lui rurală, în fine, de a 
veghea la integritatea statului — oameni şi 
glie — faţă de celelalte cetăţi. Este de asemenea 
vorba, în al doilea rînd, ca urmare a dezvoltării 
unei literaturi epice desprinsă de orice rădăcini 
locale, a edificării marilor sanctuare comune, a 
instituirii Jocurilor şi sărbătorilor panelenice, de 
instaurarea ori repotenţarea pe plan religios a 
tradiţiilor legendare, a sărbătorilor ciclice şi a 
unui panteon recunoscut deopotrivă de întreaga 
Eladă. 

Fără a intenţiona să facem bilanţul ino¬ 
vaţiilor religioase aduse de epoca arhaică, 
trebuie să le semnalăm cel puţin pe cele mai 
importante. înainte de toate, apariţia templului 
ca o construcţie independentă de habitatul 
uman, fie el palat regal sau casă particulară; cu 
incinta care-i delimitează o arie sacră (temenos), 
cu altarul său exterior, templul constituie de aici 
înainte un edificiu separat de spaţiul profan. 
Zeul vine să locuiască în permanenţă acolo, prin 
intermediul marii sale statui cultice antro¬ 
pomorfe, fixată definitiv înăuntru. Această „casă 
a zeului", contrar altarelor domestice, sanctu- 


48 



arelorprivate, este o clădire publică, bun comun 
al tuturor cetăţenilor. Consacrat divinităţii, 
templul nu mai poate aparţine nimănui decît 
cetăţii înseşi, care l-a ridicat în locuri anume 
spre a marca şi confirma stăpînirea ei legitimă 
asupra unui teritoriu: în centrul oraşului, pe 
acropole sau în agora; la porţile zidurilor ce 
înconjoară aglomeraţia urbană sau la periferia 
apropiată acestora; în zona ac/ros ului şi a 
eshatiai-lor, a păminturilor necultivate şi a 
hotarelor care separă fiecare cetate greacă de 
vecinele ei. Edificarea unei reţele de sanctuare 
urbane, sub şi extraurbane, care să jaloneze 
spaţiul prin locuri sacre, flxînd din centru pînă 
la periferie parcursul procesiunilor rituale şi 
mobilizînd la date fixe, pentru dus şi întors, 
toată ori o parte a populaţiei, vizează modelarea 
supraf eţei solului conform unei ordini religioase. 
Prin intermediul divinităţilor sale poliade, 
instalate în templul lor, comunitatea stabileşte 
între oameni şi glie un fel de simbioză, ca şi cum 
cetăţenii ar fi copiii unui pă£iînt din care au 
apărut, la origini, sub formă de autohtoni; prin 
această legătură intimă cu cei ce-1 locuiesc, 
pămîntul însuşi promovează la rangul de „pă- 
mînt al cetăţii". Aşa se explică înverşunarea 
conflictelor care, între secolele al VlII-lea şi al 
Vl-lea au opus cetăţile învecinate în lupta 
acestora de a-şi însuşi locurile de cult de la 
frontiere, uneori comune celor două state. 
Ocuparea sanctuarului, legarea lui cultică de 

centrul urban au valoare de posesiune legitimă. 
Cînd îşi întemeiază templele, polis-ul, spre a 
asigura bazei lui teritoriale o temelie de neclintit, 
îi implantează rădăcinile pînă în lumea 
divinului. 


Zei şi eroi 

O altă noutate, a cărei semnificaţie este în 
parte analogă, va marca profund sistemul 
religios. Tocmai în cursul veacului al VUI-lea se 
dezvoltă cu repeziciune obiceiul de a folosi 
construcţiile miceniene, cel mai adesea funerare, 
rămase în părăsire de secole. Reamenajate, ele 
servesc drept locuri de cult pentru onorurile 
funebre aduse personajelor legendare, în cea 
mai mare parte fără nici o legătură cu respec¬ 
tivele edificii, dar de la care se reclamau 
descendenţe, gene nobiliare sau grupuri de 
membri ai fratriilor. Aceşti strămoşi mitici care, 
aidoma eroilor epopeii al căror nume îl poartă, 
aparţin unui trecut îndepărtat, unui timp diferit 
de acel prezent, vor constitui de atunci încoace 
o categorie de forţe supranaturale deosebite tot 
atît de bine de teoi, de zeii propiu-zişi, ca şi de 
morţii de rind. Cultul eroilor are o semnificaţie 
deopotrivă civică şi teritorială, mai mult chiar 
decît cel al zeilor, fie ei şi poliazi; el este asociat 
unui loc precis, unui mormînt cu prezenţa 
subterană a defunctului ale cărui resturi au fost 

căutate uneori în ţinuturi depărtate pentru a fi 
aduse la locul lor. Mormintele şi cultele eroilor, 
prin prisma prestigiului personajului pe care-1 
cinstesc, joacă pentru comunitate rolul de 
simbol glorios şi de talisman; amplasamentul 
său este ţinut uneori secret, fiindcă de ocrotirea 
lui depinde binele statului. Instalate în inima 
oraşului, în plină agora, ele constituie 
argumentul fizic al amintirii fondatorului mai 
mult sau mai puţin legendar al cetăţii, al eroului 
arheget şi, în cazul unei colonii, al celui 
întemeietor; alteori, acestea patronează diversele 
componente ale corpuluvcivic: triburi, fratrii şi 
deme. împrăştiate în diverse puncte ale teri¬ 
toriului, ele consacră afinităţile deosebite ce-i 
unesc pe membrii sectoarelor rurale şi ai satelor, 
komai. în toate cazurile, funcţia acestora este de 
a stringe un grup în jurul unui cult a cărui 
exclusivitate o are şi care pare implantat cu 
stricteţe într-un punct precis al teritoriului. 

Răspîndirea cultului eroului nu răspunde 
numai noilor necesităţi sociale ce apar o dată cu 
cetatea. Venerarea eroilor are o semnificaţie pur 
religioasă. Prin dubla ei distanţare, pe de o parte 
faţă de cultul zeilor, obligatoriu pentru toţi şi cu 
caracter permanent, pe de alta faţă de riturile 
funerare, restrinse la cercul îngust al rudelor şi 
cu durată limitată, instituţia eroizării are 
repercusiuni asupra echilibrului general al 
sistemului cultual. între zei care sînt beneficiarii 
cultului şi oamenii care-1 oficiază, există. 

pentru greci, o diametrală opoziţie. Primii nu 
cunosc moartea care e condiţia existenţei celor 
din urmă. Zeii sînt atanatoi, nemuritori, oamenii 
sînt brotoi, trecători, sortiţi bolilor, bătrineţii şi 
morţii. Astfel, cinstirile funerare aduse 
defuncţilor se situează pe alt plan decît sacri¬ 
ficiile şi devoţiunea cerute de zei, ca parte a 
onorurilor cuvenite, ca privilegiu ce le este 
rezervat. Panglicile ce împodobesc mormîntul, 
ofrandele de prăjituri aduse mortului, libaţiile 
cu apă, lapte, miere sau vin, trebuie repetate în 
a treia, a noua şi a treizecea zi după ceremonia 
înmormintării, apoi în fiecare an, de sărbătoarea 
Genesia, a străbunilor, din luna Boedromion 
(septembrie); dar acestea sînt nu atît un act de 
veneraţie faţă de Forţele superioare, cît o pre¬ 
lungire temporară a ceremonialului înmor- 
mîntării şi a practicilor doliului: deschizînd 
defunctului porţile lui Hades, e vorba de a-1 face 
să dispară pentru totdeauna din această lume 
unde nu-şi mai are locul. Totuşi, graţie 
diverselor proceduri de comemorare (începînd cu 
st'ela pe care se află epitaful şi chipul mortului, 
pînă la darurile depuse pe mormînt), acest vid, 
această nonexistenţă a mortului poate îmbrăca 
forma unei prezenţe pentru memoria celor 
rămaşi în viaţă. Prezenţă ambiguă, desigur, 
paradoxală, cum poate fi cea a unui absent, 
exilat în regatul umbrelor şi a cărui întreagă 
existenţă se reduce de acum înainte la statutul 
social de mort, pe care l-a dobîndit prin ritualul 

funerar şi care, la rîndul lui, e sortit să dispară, 
înghiţit de uitare, pe măsură ce se reînnoieşte 
ciclul generaţiilor. 


Semizeii 

Cu totul altfel stau lucrurile în cazul eroilor. 
Ei aparţin cu certitudine spaţiului omenesc şi 
au cunoscut, ca atare, suferinţele şi moartea. 
Dar, printr-o serie întreagă de trăsături, ei se 
deosebesc pînă şi în moarte de mulţimea 
morţilor de rînd. Ei au trăit într-o epocă ce 
constituie pentru greci „vremea de demult" 
apusă, cînd eroii erau deosebiţi de oamenii 
veacului: erau mai mari, mai puternici, mai 
frumoşi. Pomindu-se în căutarea osemintelor 
unui erou, ele puteau fi recunoscute după 
mărimea lor uriaşă. Atare rasă de oameni, acum 
stinsă, este cea ale cărei fapte le cîntă poezia 
epică. Proslăvite de aezi, numele eroilor — con 
trar acelora ale altor morţi ce se topesc sub pă 
mînt în masa informă şi uitată a nonumnoi lor. 
cei fără nume — rămîn mereu vii şi strălucind 
de glorie în memoria tuturor grecilor. Spiţa 
eroilor formează trecutul legendar al Greciei 
cetăţilor, rădăcinile familiilor, grupurilor şi 
comunităţilor elenice. Cu toate că rămîn 
oameni, aceşti străbuni par în multe privinţe 
mai apropiaţi de zei şi mai puţin despărţiţi de 
divin decît omenirea prezentului istoric. în acele 

timpuri de altădată, zeii se mai amestecau încă, 
de bunăvoie, cu muritorii, se invitau la ei, luau 
la masa lor prînzuri comune, se strecurau pînă 
şi în patul lor pentru a zămisli, la încrucişarea 
a două neamuri, de muritori şi nemuritori, copii 
frumoşi. Eroii, ale căror nume au supravieţuit şi 
al căror cult era celebrat la mormintele acestora, 
erau foarte adesea fructul întîlnirilor amoroase 
între divinităţile şi muritorii de ambele sexe. 
Cum spune Hesiod, ei formau „neamul divin al 
eroilor numiţi semizei (hemiteoi).“ Dacă prin 
naştere ei au uneori o ascendenţă semidivină, 
moartea îi situează de asemenea dincolo de 
condiţia umană. în loc să coboare în întune¬ 
cimile lui Hades, ei au fost „răpiţi" prin graţia 
divină, transportaţi, unii încă din timpul vieţii, 
cei mai mulţi după moarte, într-un loc anume, 
îndepărtat, în insulele preafericiţilor, unde 
continuă să se bucure, într-o fericire perpetuă, 
de o viaţă comparabilă celei a zeilor. 

Fără a parcurge distanţa imposibil de 
străbătut care separă pe oameni de zei, statutul 
eroilor pare să fi deschis astfel perspectiva 
promovării unui muritor către o stare, dacă nu 
divină, cel puţin apropiată divinului. Dar 
această posibilitate rămîne, pe durata întregii 
perioade clasice, strict limitată la un sector 
restrîns. Ea este contracarată, pentru a nu spu¬ 
ne refulată, de însuşi sistemul religios. Intr-a¬ 
devăr, pietatea, ca şi înţelepciunea, porunceşte 
să nu pretinzi a fi egal cu zeul. Preceptele de la 

Delfi: „Să ştii cine eşti", „Cunoaşte-te pe tine 
însuţi", nu au alt sens. Omul trebuie să-şi 
accepte limitele. Eroizarea se va restringe deci 
— cu excepţia marilor figuri legendare ca Ahile, 
Tezeu, Oreste sau Heracles — la întîii fondatori 
ai coloniilor ori la personaje care au căpătat, în 
ochii unei cetăţi, o valoare simbolică exemplară, 
precum Lisandru la Samos sau Timoleon la Sira- 
cuza. Cazurile de eroizare pe care le cunoaştem 
în epoca clasică sînt extrem de rare. Niciodată 
ele nu se referă la un personaj încă în viaţă, ci 
la un mort care apare ulterior a fi deţinătorul 
unui numen, unei puteri sacre de temut, fie din 
pricina unor însuşiri fizice excepţionale: statură, 
forţă, frumuseţe, fie prin împrejurările înseşi ale 
morţii sale, dacă a fost lovit de trăznet, a 
dispărut dintre vii fără să lase urme, ori 
fantomei lui i se atribuie rele pentru care ea ar 
trebui îmbunată. Un singur exemplu: în plin 
secol al V-lea a. Ch., pugilistul Cleomede din 
Astipalaia, de o forţă ieşită din comun, îşi ucide 
adversarul în timpul luptei; lipsit de premiu, 
prin decizia arbitrilor, el se întoarce acasă orbit 
de furie. într-o şcoală se ia la luptă cu un 
pilastru care susţine plafonul; acesta se 
prăbuşeşte pe copii. Urmărit de mulţime, care 
vrea să-l ucidă cu pietre, el se ascunde în 
sanctuarul Atenei, într-un cufăr al cărui capac 
îl încuie. Se reuşeşte, în fine, forţarea broaştei: 
cufărul e gol. Cleomede nu-i nici viu nici mort. 
E consultată Pitia, iar ea recomandă instituirea 



unui cult în cinstea acestui pugilist pe care 
forţa, furia, faptele lui rele şi moartea sa îl 
situează în afara obişnuitului: trebuie să i se 
aducă sacrificii „ca unuia ce n a trecut prin 
moarte". Dar oracolul ţine să-şi exprime rezerva, 
declarînd cu aceeaşi ocazie, după cum ne re¬ 
latează Pausanias, că Cleomede este „ultimul 
erou". 

Să nu ne înşelăm însă. Eroii constituie 
desigur, prin onorurile ce li se aduc, o categorie 
de fiinţe supranaturale, al căror rol, putere şi 
domenii de intervenţie nu interferează pe cele 
ale zeilor. Ei se situează pe alt plan şi nu joacă 
niciodată rolul de intermediari între pâmînt şi 
cer. Nu fac pe intercesorii. Sînt puteri „indi¬ 
gene" legate de acea bucată de pămînt unde-şi 
au lăcaşul subteran: eficacitatea le este legată 
de mormînt şi de oseminte. Există eroi anonimi 
desemnaţi doar de locul în care li se află 
mormîntul; e cazul eroului de la Maraton. Acest 
caracter local se alătură unei stricte specializări. 
Mulţi eroi nu au altă realitate decît îngusta 
funcţiune căreia li s-au dedicat şi care-i 
defineşte în întregime. La Olimpia, la cotul pistei 
stadionului, exista un mormînt pe care concu¬ 
renţii aduceau sacrificii: cel al eroului Taraxipos, 
sperietorul cailor. Tot aşa, găsim feluriţi eroi: 
medic, portar, bucătar, apărător de muşte, un 
erou al ospăţului, al bobului, al şofranului, un 
erou al amestecării vinului cu apa sau al măci¬ 
natului grinelor. 

Dacă cetatea a putut regrupa într-o aceeaşi 
categorie cultuală figuri bine individualizate ale 
eroilor de altădată, cărora epopeea le-a fixat 
biografia legendară, ale contemporanilor de ex¬ 
cepţie, ale defuncţilor anonimi de la care n-a mai 
rămas decît monumentul funerar, ale tot felul de 
demoni funcţionali este fiindcă înlăuntrul mor¬ 
măitului lor aceştia manifestau acelaşi gen de 
legături cu puterile subpămintene şi împărţeau 
acelaşi caracter de localizare teritorială, puţind 
fi folosiţi deopotrivă ca simboluri politice, 
înfiinţat de cetatea ce lua naştere, legat de 
teritoriul protejat, de grupul de cetăţeni pe care 
îl patronează, cultul eroilor nu se va transforma, 
în epoca elenistică, în divinizarea personajelor 
umane, nici în fundamentarea unui cult al suve¬ 
ranilor: atare fenomene ţin de o altă mentalitate 
religioasă. Solidar cu cetatea, cultul eroilor va 
intra în declin o dată cu ea. 

Totuşi, apariţia sa nu va rămîne fără conse¬ 
cinţe. Prin noutatea lui, cultul eroilor a deter 
minat un efort de definire şi categorisire mai 
stricte ale diverselor forţe supranaturale. Hesiod 
a fost cel dintîi care, în veacul al Vll-lea aCh., a 
deosebit în chip clar şi categoric, cum va remar¬ 
ca Plutarh, diferitele clase de fiinţe divine, 
repartizate în patru grupe: zei, demoni, eroi şi 
morţi. Reluată de pitagoricieni şi de Platon, 
această nomenclatură a divinităţilor cărora oa¬ 
menii le datorează veneraţie pare destul de cu¬ 
rentă în secolul al IV-lea, ea figurind în între- 

bârile adresate de consultanţi oracolului de la 
Dodona. într-una din inscripţiile descoperite, un 
oarecare Evandru şi soţia salntreabă oracolul, 
spre a se lămuri „căror zei, sau eroi, sau 
demoni" trebuie să le sacrifice şi să le adreseze 
rugăciunile lor. 



De la oameni la zei: sacrificiul 


Spre a se orienta în practica sa cultuală, 
credinciosul trebuie deci să fină seama de 
ordinea ierarhică ce domneşte în lumea de 
dincolo. La vîrf, zeii, teoi, mari şi mici, care 
formează neamul preafericiţilor nemuritori. 
Grupaţi sub autoritatea lui Zeus, ei sînt 
Olimpienii. Divinităţi cereşti aşadar, în 
principiu, chiar dacă unii dintre ei comportă 
aspecte chtoniene, ca Poseidon şi Demetra. 
Există şi un zeu al lumii subpămîntene, Hades, 
dar tocmai el este singurul care nu are nici 
templu, nici cult. Zeii sînt prezenţi în această 
lume în spaţii care le aparţin: mai întîi templele 
în care îşi au locuinţa, dar şi locurile şi obiectele 
ce le sînt închinate şi care, socotite sacre, hiera , 
pot forma obiectul interdicţiilor: pădure (alsos), 
boschet, izvor, vîrful unui munte, teren delimitat 
printr-o incintă sau prin borne (temenos), 
răspîntie, arbore, piatră, obelisc. Locuinţă 


59 



rezervată zeului ca domiciliu al său, templul nu 
serveşte ca loc de cult unde se adună 
credincioşii pentru împlinirea riturilor. Acest 
oficiu îl îndeplineşte altarul exterior ( bomos ) un 
bloc dreptunghi hlar de zidărie: pe el şi în jurul 
lui se săvârşeşte ritualul principal al religiei 
greceşti, jertfa, tusia. In mod normal, este vorba 
de o jertfi de sînge de tip alimentar: un animal 
domestic, împodobit, încoronat, decorat cu 
panglici, este dus în procesiune pînă la altar, în 
sunet de flaute, stropit cu apă lustrală şi cu un 
pumn de grăunţe de orz aruncate deopotrivă pe 
pămînt, pe altar şi peste participanţii care 
poartă ei înşişi cununi. Capul victimei este 
ridicat, i se taie gîtlejul cu o lovitură de mahaira, 
spadă scurtă ascunsă sub grăunţe în kanun, 
coşul ritual. Sîngele care ţîşneşte pe altar este 
strins intr-un recipient. Animalul este spintecat; 
i se scot viscerele, mai ales ficatul, care este 
cercetat pentru a se şti dacă zeii au primit 
sacrificiul. în caz afirmativ, victima este imediat 
tranşată. Oasele lungi, descărnate în întregime, 
sînt aşezate pe altar. învelite în grăsime, ele sînt 
mistuite de flăcări, împreună cu mirodenii, şi 
sub formă de fum aromat se ridică spre cer, 
către zei. Unele bucăţi din partea interioară 
(splanha! sînt înşirate pe frigări şi puse la fript 
la flăcările aceluiaşi foc care trimite spre zei 
partea cuvenită lor, stabilind astfel contactul 
intre puterile sacre destinatare ale sacrificiului 
şi executanţii ritualului, cărora li se cuvin aceste 

cărnuri fripte. Restul cărnii, pusă la fiert în 
cazane, apoi împărţită în părţi egale, este fie 
consumată pe loc, fie luată acasă de fiecare 
dintre participanţi, fie distribuită în afară în 
cadrul unei comunităţi mai mult sau mai puţin 
numeroase. Părţile de onoare, ca limba sau 
pielea, revin preotului sub auspiciile căruia s-a 
desfăşurat ceremonia, fără ca prezenţa lui să fie 
neapărat indispensabilă. în principiu, orice 
cetăţean, dacă nu este invalidat de vreo impu 
ritate, are toate drepturile să aducă un sacri¬ 
ficiu. Acesta este modelul curent a cărui semni¬ 
ficaţie religioasă trebuie definită pentru a des¬ 
prinde din ea implicaţiile teologice. De la bun 
început sînt însă necesare cîteva precizări pen¬ 
tru a nuanţa respectivul tablou. 

Unele divinităţi şi unele ritualuri, precum cel 
al lui Apolo Genetor, la Delfi, şi al lui Zeus 
Hypatos, în Attica, prevăd în locul sacrificiului 
de sînge ofrande vegetale: fructe, ramuri, gră¬ 
unţe, fiertură (pelanus), prăjituri, stropite cu 
apă, cu lapte, cu miere, cu ulei, exceptînd sîn- 
gele şi chiar vinul. Există cazuri cînd acest fel de 
ofrande, cel mai adesea arse în foc, dar uneori 
aşezate doar pe altar, fără a fi incinerate (aplra), 
capătă caracterul unei flagrante opoziţii faţă de 
practica obişnuită. Socotite drept sacrificii 
„pure", contrar celor ce implică uciderea unei 
fiinţe vii, ele vor servi drept model de referinţă 
curentelor sectare. Orficii şi pitagoricienii le vor 
invoca spre a proslăvi, în felul lor de viaţă, un 

comportament ritual şi o poziţie faţă de divin 
care, respingînd ca lipsit de pietate sacrificiul 
sîngelui, se vor delimita de cultul oficial şi vor 
părea străine religiei civice. 

Pe de altă parte, jertfa de sînge are la rîndul 
ei două forme diferite, în funcţie de cui se 
adresează: zeilor cereşti şi olimpieni, ori celor 
chtonieni şi infernali. Chiar din punctul de 
vedere al limbii, cuvintele sînt deosebite; în ceea 
ce-i priveşte pe primii, grecii folosesc termenul 
tuein, în cazul celor din urmă verbul enagizein 
sau şfatein. 

S-a văzut că tysia are ca centru un altar 
ridicat, bomos-ul. Pentru sacrificiul chtonian, nu 
există altar, sau cel mult un altar scund, 
eshara, avînd un orificiu destinat scurgerii în 
pămînt a sîngelui. In mod normal, el se practică 
noaptea, deasupra unei gropi (botros) care 
deschide calea către lumea infernală. Animalul 
este sacrificat, de această dată nu cu capul 
ridicat spre cer, ci cu el coborît spre pămîntul pe 
care se va vărsa sîngele. Victima odată 
înjunghiată nu mai constituie obiectul niciunei 
proceduri rituale: ea este arsă în întregime, iar 
participanţilor la sacrificiu le este interzisă 
atingerea şi mai ales consumarea ei. In cazul 
acestui tip de ritual în care ofranda este 
distrusă spre a fi în întregime dăruită lumii de 
dincolo, avem de a face mai puţin cu stabilirea 
unei relaţii obişnuite de schimb cu divinitatea, 
în deplină încredere reciprocă, şi mai mult cu 

încercarea de îndepărtare a forţelor sinistre, de 
domolire a unei puteri de temut a cărei 
apropiere necesită, spre a nu fî nefastă, apărare 
şi precauţie. Ritual al aversiunii, s-ar putea 
spune, măi degrabă decît de apropiere, de 
contact. Se înţelege că utilizarea lui este în 
esenţă rezervată cultului divinităţilor chtoniene 
şi infernale, riturilor expiatorii, sacrificiilor 
oferite eroilor şi morţilor aflaţi în adîncul 
mormintelor lor. 


Ospăţul de sărbătoare 

Orientarea către divinităţile cereşti în 
sacrificiul olimpian nu e dată numai de lumina 
zilei, de prezenţa altarului sau de sîngele ţîşnind 
spre înalt cînd victima este înjunghiată. O 
trăsătură fundamentală a acestui ritual este 
aceea că, în chip indisociabil, pentru zei el este 
o ofrandă, iar pentru oameni un ospăţ de 
sărbătoare. Dacă punctul culminant al acţiunii 
este neindoienic momentul marcat de strigătul 
ritual, ololygmos, cînd jertfa părăseşte viaţa şi 
trece în lumea de dincolo, la zei, nu este mai 
puţin adevărat că toate părţile animalului, 
adunate şi preparate cu grijă, sînt destinate 
oamenilor care le consumă împreună. Jertfirea 
însăşi se produce într-o atmosferă de ceremonie 
fastă şi veselă. întreaga punere în scenă a 
ritualului, de la procesiunea în care animalul 

este condus liber şi cu mare pompă, pînă la 
ascunderea cuţitului în coş şi frisonul prin care 
victima stopită se crede că acceptă jertfirea ei, 
totul vizează ştergerea urmelor violenţei şi ale 
uciderii spre a scoate în prim plan aspectul de 
solemnitate paşnică şi de veselă sărbătoare. Să 
adăugăm că în economia tysia-e i, procedurile 
tranşării victimei, ale preparării bucăţilor, fripte 
sau fierte, repartizarea lor deliberată în cantităţi 
egale, consumarea acestora pe loc sau în altă 
parte (apofora) nu au o mai mică importanţă 
decît operaţiunile rituale ale uciderii animalului. 
Atare funcţie alimentară a ritului se exprimă 
într-un vocabular comun sacrificiului şi 
măcelăriei. Cuvîntul hiereion, care desemnează 
animalul ca victimă sacrificială, îl califică 
deopotrivă drept came de măcelărie destinată 
consumului. Grecii nu mîncau came decît cu 
ocazia sacrificiilor şi conform regulilor 
sacrificiale, tysia fiind în egală măsură un 
ceremonial religios sau o ofrandă pioasă, adesea 
însoţită de rugăciune şi adresată zeilor; ea este 
o bucătărie ritualizată, conformă normelor 
alimentare pretinse oamenilor de către zei, un 
act de comuniune socială care întăreşte, prin 
consumarea părţilor unei aceleiaşi victime, 
legăturile ce trebuie să-i unească pe cetăţeni şi 
să-i facă egali. 

Moment central al cultului şi element a cărui 
prezenţă este indispensabilă la toate nivelurile 
vieţii colective, în familie ca şi în stat sacrificiul 

ilustrează strînsa întrepătrundere a religiosului 
cu socialul în Grecia cetăţilor. Rolul acestuia nu 
este de a-i smulge, pe durata ritului, pe 
sacriflcant şi pe participanţi din grupurile lor 
familiale şi cetăţeneşti, de la activităţile lor 
obişnuite, din lumea omenească ce le este 
proprie, ci dimpotrivă, a-i instala în locul şi 
formele cerute, a-i integra cetăţii şi existenţei 
pămîntene, conform ordinii lumii asupra căreia 
veghează zeii. Religie „intramundană", în sensul 
lui Max Weber, religie .politică", în accepţiunea 
greacă a termenului. Sacrul şi profanul nu 
alcătuiesc două categorii radical contrare, 
exclusive una celeilalte. între sacrul interzis 
integral şi sacrul deplin utilizabil se află o 
mulţime de forme şi grade. Chiar în afara 
realităţilor consacrate unui zeu, rezervate 
folosirii sale, există sacru în obiecte, în fiinţele 
vii, în fenomenele naturii, ca şi în faptele 
obişnuite ale vieţii private — un ospăţ, o plecare 
în călătorie, primirea unui oaspete — şi în cele, 
mai solemne, ale vieţii publice. Orice tată de 
familie îşi asumă la el acasă funcţiile religioase 
pentru care este calificat fără pregătire specială. 
Fiecare stăpîn al casei este pur dacă n-a comis 
o faptă care să-l întineze. în acest sens, 
puritatea n-a fost dobîndită sau obţinută; ea 
constituie starea normală a cetăţeanului. In 
cetate nu se află nici o incompatibilitate între 
preoţie şi magistratură. Există preoţii care sînt 
cuvenite de drept şi ocupate ca nişte magis- 

traturi, iar orice magistrat în funcţiunile sale 
îmbracă un caracter sacru. Orice putere politică 
spre a putea funcţiona, orice hotărire comună 
pentru a fi valabilă necesită aducerea unui 
sacrificiu. în timp de război, ca şi de pace, 
înainte de a da o bătăile, ca şi la deschiderea 
unei adunări sau la intrarea în funcţie a ma¬ 
gistraţilor, aducerea unui sacrificiu nu este mai 
puţin necesară decîtîn cursul marilor sărbători 
religioase ale calendarului sacru. Aşa cum ne 
reaminteşte, pe bună dreptate, Marcel Detienne 
în Pregătirea sacrificiului în lumea greacă: „Pînă 
la o epocă tîrzie, o cetate ca Atena păstrează în 
funcţie un arhonte-rege, una din atribuţiile 
majore ale acestuia fiind supravegherea tuturor 
sacrificiilor hotârite de strămoşi, a întregii 
gestici rituale care garantează funcţionarea 
armonioasă a societăţii 8 ." 

Dacă tysia se vădeşte astfel indispensabilă 
consolidării practicilor sociale, focul sacrificial, 
facînd să urce către cer fumul cu mireasmă de 
parfumuri, de grăsime şi de oase şi frigind 
totodată bucăţile destinate oamenilor, deschide 
o cale de comunicare între zei şi participanţii la 
ritual. Sacrificînd victima, arzîndu i oasele şi 
mîncîndu-i carnea după regulile rituale, omul 
grec instituie şi menţine cu divinitatea un 
contact fără de care existenţa lui, lăsată pe 
seama ei însăşi, s-ar prăbuşi, lipsită de sens. 
Acest contact nu este o comuniune: nu zeul este 
mîncat, fie şi sub forma lui simbolică, pentru a 

se identifica cu el şi a participa la forţa sa. 
Consunând o victimă animală, domestică, din 
ea se mănîncă o parte diferită de cea oferită 
zeilor. Legătura stabilită de sacrificiul grec 
subliniază şi confirmă, prin însăşi o atare 
comunicare, distanţa imensă care-i separă pe 
muritori de nemuritori. 


Vicleniile lui Prometeu 

Miturile întemeierii sacrificiului sînt în 
această privinţă foarte precise. Ele pun în 
deplină lumină semnificaţiile teologice ale 
ritualului. Titanul Prometeu, fiul lui Japet, ar fi 
instituit primul sacrificiu, fbdnd astfel pentru 
totdeauna modelul căruia i se conformează 
oamenii pentru a-i cinsti pe zei. Întîmplarea s-a 
petrecut în vremurile în care zeii şi oamenii nu 
erau încă separaţi: ei trăiau împreună, 
petrecînd la aceleaşi mese, împărţind aceeaşi 
fericire, departe de toate relele, oamenii 
necunosdnd pe atunci nevoia de a munci, bolile, 
bătrineţea, oboseala, moartea şi sexul femeiesc. 
Zeus fiind promovat rege al cerului şi procedînd, 
între zei, la o dreaptă împărţire a onorurilor şi 
atribuţiilor, a sosit momentul în care a trebuit 
să se facă acelaşi lucru între oameni şi zei şi să 
se delimiteze cu precizie genul de viaţă propriu 
fiecăruia dintre cele două neamuri. Prometeu a 
fost însărcinat cu această treabă. în faţa zeilor 

şi oamenilor adunaţi împreună, el aduce, 
sacrifică şi taie un bou mare. Din toate bucăţile 
pe care le scoate face două grămezi. Hotarul 
care trebuie să-i separe pe zei şi pe oameni 
urmează deci linia de demarcaţie între ceea ce 
revine unora şi altora din animalul sacrificat. 
Sacrificiul apare deci drept actul care a 
consacrat, efectuîndu-se pentru prima dată, 
despărţirea statutului divin de cel omenesc. Dar 
Prometeu, răzvrătindu-se împotriva regelui 
zeilor, vrea să-l înşele spre profitul oamenilor. 
Fiecare din cele două grămezi pregătite de titan 
e o înşelătorie, o cursă. Prima, camuflată de 
puţină grăsime apetisantă, nu conţine decît 
oase descărnate; cea de a doua ascunde sub 
pielea stomacului, cu aspect dezgustător, toată 
carnea comestibilă a animalului. Stăpînului, 
întreaga lui cinstire: Zeus, în numele zeilor, va 
alege primul. El a înţeles în ce constă cursa şi 
dacă lasă să se creadă că va cădea în ea, este 
doar pentru a-şi distila mai bine răzbunarea. El 
optează deci pentru grămada cu exteriorul atît 
de ispititor, cea care ascunde oasele neco¬ 
mestibile sub un strat subţire de grăsime. 
Acesta e motivul pentru care, pe altarele 
parfumate ale sacrificiului, oamenii ard pentru 
zei oasele albe ale victimei, ale cărei cărnuri şi le 
vor împărţi. Ei păstrează~pentru sine partea pe 
care Zeus n-a ales-o: cea a cărnii. Prometeu îşi 
închipuia că, hărăzind-o oamenilor, le dă partea 
cea mai bună. Dar pe cît de viclean era, nu 

bănuia că le făcea un dar otrăvit. Mîncînd 
carnea, oamenii îşi semnau sentinţa de moarte. 
Stăpîniţi de legea burţii, ei se vor purta de 
atunci înainte ca toate animalele care populează 
pămîntul, apele sau aerul. Dacă le face plăcere 
să devoreze carnea unui animal pe care viaţa l-a 
părăsit, dacă au nevoie imperioasă de hrană, 
înseamnă că foamea lor niciodată domolită, 
mereu renăscîndă, este semnul unei creaturi ale 
cărei forţe se uzează şi se epuizează încetul cu 
încetul, care este sortită oboselii, îmbătrinirii şi 
morţii. Mulţumindu-se cu fumul de oase, trăind 
din mirosuri şi parfumuri, zeii dovedesc că 
aparţin unei rase a cărei natură este cu totul 
alta decît a oamenilor. Ei sînt nemuritori, mereu 
vii, etern tineri, a căror fiinţă nu are nimic 
pieritor şi nici o legătură cu domeniul des¬ 
compunerii. 

Dar Zeus, în mînia lui, nu-şi opreşte aici 
răzbunarea. înainte chiar de a crea din pămînt 
şi apă pe prima femeie. Pandora — care va adu¬ 
ce oamenilor toate relele de care nu ştiau 
înainte: naşterea prin eliberarea de sarcină, 
oboselile, munca grea, bolile, bătrîneţea, 
moartea —, el hotărăşte, pentru a-i plăti tita¬ 
nului parţialitatea dovedită în favoarea oame¬ 
nilor, să nu le mai dăruiască bucuria focului 
ceresc de care dispuneau pînă atunci. Lipsiţi de 
foc, vor trebui oare oamenii să mănînce came 
crudă, cum fac animalele? Atunci, Prometeu 
fură în cuta unei plante lemnoase o scînteie, o 

sămînţă de foc pe care o aduce pe pămînt. în 
lipsa strălucirii trăznetului, oamenii vor dispune 
de un foc tehnic, mai slab şi pieritor, pe care vor 
trebui să-l păstreze, să-l ferească şi să-l 
hrănească, alimentîndu-1 fără încetare ca să nu 
se stingă. Acest foc secundar, derivat artificial 
în raport cu focul ceresc, care transformă hrana, 
îi deosebeşte pe oameni de animale şi-i aşază în 
viaţa civilizată. Aşadar, dintre toate animalele, 
numai oamenii împart cu zeii posesiunea focu¬ 
lui. Tot el, de asemenea, îi uneşte cu divinul, 
ridicîndu-se pînă la cer de pe altarele unde e 
aprins. Dar acest foc, ceresc prin obîrşia şi 
destinaţia lui, este totodată, prin căldura sa 
devorantă, perisabil ca şi alte creaturi vii, 
supuse necesităţii de a mînca. Hotarul dintre zei 
şi oameni este deopotrivă încălcat de focul sa- 
criflcial care-i uneşte pe unii cu ceilalţi şi întărit 
prin contrastul dintre focul ceresc, aflat în 
mîinile lui Zeus, şi cel pe care furtul lui Pro- 
meteu l-a pus la dispoziţia oamenilor. Pe de altă 
parte, funcţia focului sacriflcial constă în a 
deosebi, în cazul victimei, partea zeilor, arsă de 
tot, de cea a oamenilor, friptă atît cît să nu fie 
mîncată crudă. Atare raport ambiguu dintre 
oameni şi zei, în legătură cu sacrificiul ali¬ 
mentar, este dublat de relaţia tot atît de 
echivocă dintre oameni şi animale. Atît oamenii, 
cît şi animalele au nevoie să mănînce pentru a 
trăi, indiferent dacă hrana lor c vegetală sau 
came. Astfel, şi unii şi alţii sînt pieritori în 

aceeaşi măsură. Dar oamenii sînt singurii care 
îşi prepară mîncarea, după anumite reguli şi 
după ce au oferit zeilor, spre a-i cinsti, viaţa 
animalului care le e dedicată împreună cu 
oasele. Grăunţele de orz presărate pe capul 
victimei şi pe altar sînt asociat.e sacrificiului de 
sînge pentru că cerealele, hrană specific umană, 
implicînd munciie agricole, reprezintă pentru 
greci modelul plantelor cultivate ce simbolizează, 
în contrast cu existenţa sălbatică, viaţa civi¬ 
lizată. De trei ori coapte (prin coacere internă, 
ca rezultat al muncii, prin acţiunea soarelui, 
prin mîna omului care prepară pîinea), ele sînt 
asemănătoare victimelor sacrificiale, animalele 
domestice ale căror cărnuri trebuie fripte sau 
fierte ritual înainte de a fi mîncate. 

în mitul prometeic, sacrificiul apare ca re¬ 
zultat al răzvrătirii titanului împotriva lui Zeus, 
în momentul în care oameni şi zei trebuiau să se 
separe şi să-şi fixeze soarta respectivă. Morala 
povestirii este că nu se poate spera să înşeli 
spiritul suveranului zeilor. Prometeu a încercat: 
eşecul său au trebuit să-l plătească oamenii. 
Aşadar, a sacrifica înseamnă a comemora aven¬ 
tura titanului fondator al ritului, acceptîndu-i 
lecţia. înseamnă a recunoaşte că prin împlinirea 
sacrificiului şi a tot ceea ce acesta a antrenat 
pentru om: focul prometeic, necesitatea muncii, 
femeia şi căsătoria pentru a avea copii, sufe¬ 
rinţele, bătrîneţea şi moartea, Zeus i-a situat pe 
oameni în locul în care trebuie să rămînă: între 

animale şi zei. Sacriflcînd, te supui voinţei Iul 
Zeus care a făcut din muritori şi nemuritori 
două neamuri deosebite şi separate. Comuni¬ 
carea cu divinul are loc în cursul unui 
ceremonial sărbătoresc, al imul ospăţ care 
aminteşte că vechea comensualitate a luat sfîr- 
şlt zeii şi oamenii nu mai trăiesc împreună nu 
mai mănîncă la aceleaşi mese. Nu se mai poate 
sacrifica după modelul stabilit de Prometeu şi 
pretinde, totodată, că eşti egal cu zeii, indiferent 
în ce fel. Chiar în însuşi ritul ce vizează 
contactul dintre zei şi oameni, sacrificiul 
consacră distanţa de nestrăbătut care-i separă 
de aici înainte. 


între animale şi zei 

Prin jocul regulilor alimentare, omul şi-a că¬ 
pătat condiţia ce-i este proprie: la egală distanţă 
de sălbăticia animalelor, care se devorează cru¬ 
de unele pe altele, şi de fericirea perpetuă a 
zeilor care nu ştiu ce este foamea, oboseala şl 
moartea, fiindcă se hrănesc cu parfum şi am¬ 
brozie. Această preocupare de delimitare pre¬ 
cisă, de repartiţie exactă uneşte strîns sacri¬ 
ficiul, prin ritual şi mit, cu agricultura cerealieră 
şi cu căsătoria, care definesc amîndouă, împre¬ 
ună cu sacrificiul, poziţia aparte a omului civi¬ 
lizat. Aşa cum, pentru a supravieţui trebuie să 
consumi carnea preparată a unui animal do- 

rnestic sacrificat după reguli, ori de asemenea să 
te hrăneşti cu sitos, făina coaptă a plantelor 
agricole cultivate regulat, tot aşa, pentru a 
supravieţui sieşi, omul trebuie să dea naştere 
unui fiu, prin unirea cu o femeie pe care 
căsătoria o scoate din sălbăticia ei, spre a o 
domestici, aşezînd-o în căminul conjugal. Chiar 
in vederea acestei exigenţe de echilibru, în 
sacrificiul grec nici sacrificantul, nici victima, 
nici zeul, cu toate că sînt asociaţi prin rit, nu se 
confundă niciodată în mod normal, ci se menţin 
la o distanţă anume, nici prea apropiată, nici 
prea depărtată. Această puternică teologie, 
solidară unui sistem social prin felul ei de a 
ridica bariere între om şi ceea ce nu este el, de a 
defini raporturile lui cu lumea de aici şi cea de 
dincolo, prin aceea că se înscrie la nivelul 
procedurilor alimentare, explică bizareriile de 
regim ale orficilor şi pitagoreicilor, pe de o parte, 
a unor practici dionysiace, pe de alta, ca avînd 
o semnificaţie pur teologică, ele traducînd 
divergenţele profunde în orientarea religioasă, 
Vegetarianismul, abţinerea de la consumul căr 
nii înseamnă refuzul sacrificiului de sînge, 
asimilat uciderii unei fiinţe apropiate. La celălat 
pol se situează omofagia, acel disaparagmos al 
Bacantelor, adică devorarea cărnii crude a unui 
animal fugărit şi sfişiat de viu, care înseamnă 
inversarea valorilor normale ale sacrificiului. Dar 
ocolirea acestuia printr-o conduită superioară — 
adică hrănlndu-te, ca zeii, cu alimente în în 

tregime pure şi in extremis cu mirosuri, ori 
evitarea lui printr-o atitudine inferioară, 
anulînd, prin ştergerea hotarelor dintre oameni 
şi animale, toate deosebirile pe care sacrificiul le 
stabileşte, şi aceasta în scopul realizării unei 
stări de totală comuniune despre care se poate 
spune tot atit de bine că înseamnă o reîn¬ 
toarcere la dulcea familiaritate a tuturor cre¬ 
aturilor din vîrsta de aur sau căderea în con¬ 
fuzia haotică a sălbăticiei — înseamnă a insta¬ 
ura, fie prin asceză individuală, fie prin frenezie 
colectivă, un tip de relaţii cu divinul pe care 
religia oficială le exclude şi le interzice prin 
prisma procedurilor sacrificiului. De asemenea, 
în ambele cazuri, prin mijloace inverse şi cu 
implicaţii contrarii, distanţa normală dintre 
sacrificant, victimă şi divinitate devine neclară, 
se estompează şi dispare. Analiza preparativelor 
sacrifîciale conduce astfel la distribuirea, ca 
într-un tablou, a poziţiilor mai mult sau mai 
puţin excentrice, mai mult sau mai puţin inte¬ 
grate sau marginalizate pe care le ocupă dife¬ 
ritele tipuri de secte, curente religioase sau 
atitudini filosofice, despărţite nu numai de 
formele regulate ale cultului, ci şi de cadrul 
instituţional al cetăţii şi de tot ce acesta implică 
privitor la condiţia omului atunci cînd el se află, 
din punct de vedere social şi religios, în ordine. 



Misticismul grec 


Sacrificiul de sînge, cultul public nu acoperă 
întregul cîmp al pietăţii greceşti. Alături de ele 
există curente şi grupuri, mai mult sau mai 
puţin deviante şi marginale, mai mult sau mai 
puţin închise şi secrete, care traduc aspiraţii 
religioase diferite. Unele au fost în întregime sau 
parţial integrate cultului civic, altele i-au rămas 
străine. Toate au contribuit însă, în felurite 
chipuri, la deschiderea drumului unui „mişti 
cism“ grec, marcat de căutarea unui contact mai 
direct, mai intim şi mai personal cu zeii şi aso 
ciat, uneori, descoperirii unei nemuriri fericite, 
fie acordată după moarte ca favoare specială a 
unei divinităţi, fie obţinută prin păstrarea unei 
reguli de viaţă pură, rezervată doar iniţiaţilor, 
cărora le dă privilegiul de a elibera, încă din 
timpul existenţei terestre, cuantumul de divin ce 
se află prezent în fiecare dintre ei. 

în ceea ce priveşte perioada clasică, trebuie 
să distingem net, pe acest plan, trei tipuri de 
fenomene religioase. în ciuda cîtorva puncte de 
contact, dificile de conturat cu precizie, dar care 
sînt atestate de anumiţi termeni comuni folosiţi 
în această privinţă: telete, orgia, mistay, bakhoi, 
nu trebuie să le asimilăm in nici un chip. Aces¬ 
tea nu sînt realităţi religioase de acelaşi ordin; 
ele nu au nici acelaşi statut, nici aceeaşi ftna 
lilate. 

în primul rînd, misterele. Cele de la Eleusis, 
exemplare prin prestigiul şi iradierea lor, 
constituie în Attica un ansamblu cultual bine 
delimitat. Recunoscte oficial de cetate, ele sînt 
organizate sub controlul şi tutela ei. Totuşi, 
acestea rămîn la marginea statului prin ca¬ 
racterul lor iniţiatic şi secret, prin modul lor de 
recrutare deschis tuturor grecilor şi bazat nu pe 
statutul social, ci pe alegerea personală a in¬ 
divizilor. 

Apoi dionysismul. Cultele dionysiace fac parte 
integrantă din religia civică, iar sărbătorile în 
cinstea lui Dionysos sînt celebrate cu aceeaşi 
importanţă ca oricare altele din calendarul 
sacru. Dar ca zeu al maniei, al nebuniei divine, 
prin felul lui de a lua în stăpînire pe credincioşii 
care i se dăruie grape transei colective practicate 
in tiasoi , prin intruziunea sa bruscă in această 
lume, sub forma revelaţiei epifanice, Dionysos 
introduce, în însăşi inima religiei a că rei parte 
este, o experienţă privind supranaturalul. 


76 



străină şi chiar opusă în multe privinţe spiri¬ 
tului cultului oficial. 

în fine, ceea ce se numeşte orfism. Nu mai e 
vorba, în acest caz, de culte aparte, nici de 
devoţiunea faţă de o divinitate neobişnuită, nici 
chiar de o comunitate de credincioşi organizaţi 
într-o sectă, după modelul pitagoricienilor, 
oricare ar putea fi interferenţele între cele două 
curente. Orfismul nu este o nebuloasă în care 
aflăm, pe de o parte, tradiţia unor cărţi sacre 
atribuite lui Orfeu şi lui Musaios, care cuprind 
teogonii, cosmogonii, antropogonii „heterodoxe" 
iar pe de alta, personajele unor preoţi itineranţi 
care predică un stil de existenţă contrariu 
normei, un regim vegetarian, şi care posedă 
tehnici de vindecare, reţete de purificare pentru 
viaţa aceasta şi de mîntuire pentru cealaltă. în 
aceste medii, destinul sufletului după moarte 
făcea obiectul unor preocupări şi discuţii cu 
care grecii nu erau obişnuiţi. 


Misterele de la Eleusis 

Misterele nu contrazic religia civică nici în 
privinţa credinţelor, nici a practicilor. Ele o 
completează, adăugindu-i o nouă dimensiune 
proprie satisfacerii nevoilor cărora nu le 
răspundea. Cele două zeiţe care patronează, 
împreună cu cîţiva acoliţi, ciclul eleusin, adică 
Demetra şi Core-Persefona, sînt mari zeităţi ale 

panteonului, iar povestea răpirii Corei de către 
Hades, împreună cu toate consecinţele ei, pînă 
la întemeierea orgiilor, a riturilor secrete de la 
Eleusis, face parte din fondul comun al 
legendelor greceşti. în seria de etape pe care 
trebuie să le parcurgă candidatul spre a atinge 
treapta ultimă a iniţierii — de la stadiile 
preliminare ale micilor mistere de la Agra pînă la 
participarea reînnoită la marile mistere de la 
Eleusis, mystes trebuind să aştepte anul 
următor pentru a ajunge la gradul de epop- 
tes —, chiar la Atena, la Faleron, întregul 
ceremonial privind baia rituală în mare, pe 
drumul de la Atena la Eleusis, urmat de imensa 
procesiune grupînd, în spatele obiectelor sacre, 
clerul eleusin, magistraţii Atenei, mystai, 
delegaţiile străine şi mulţimea privitorilor - 
totul se desfăşura în plină zi, sub privirea 
tuturor, Arhontele-rege, în numele statului, avea 
sarcina celebrării publice a marilor mistere, şi 
chiar familiile tradiţionale ale Eumolpizilor şi 
Kerykizilor, legate în mod deosebit de cele două 
zeiţe, erau răspunzătoare în faţa cetăţii ce avea 
puterea să reglementeze prin decret detaliul 
festivităţilor. 

Abia cînd mystai, ajunşi la faţa locului, 
pătrundeauîn incinta.sanctuarului, se impunea 
secretul şi nimic nu trebuia să răzbată în afară. 
Interdicţia era atît de puternică, incit a fost 
respectată de-a lungul veacurilor. Chiar dacă 
misterele şi-au păstrat secretul, astăzi pot fi 

socotite drept sigure cîteva aspecte. Nu există la 
Eleusis nici o învăţătură, nimic care să semene 
unei doctrine ezoterice. Mărturia lui Aristotel 
este decisivă în acest sens: „Cei ce sînt iniţiaţi 
nu trebuie să înveţe ceva anume, ci să încerce 
emoţii şi să fie aduşi în anumite stări.“ Plutarh, 
în ceea ce-1 priveşte, evocă starea de spirit a 
iniţiaţilor, care trece de la angoasă la încîntare. 
Această răsturnare interioară de ordin afectiv 
era obţinută prin dromena, fapte jucate şi 
mimate, prin legomena, formule rituale 
pronunţate, prin deiknymena, lucruri arătate şi 
exhibate. Se poate presupune că ele aveau 
legătură cu suferinţele Demetrei, cu coborîrea 
Corei în lumea infernală, cu destinul morţilor în 
Hades. Este sigur că la sfirşitul iniţierii, după 
iluminarea finală, credinciosul avea sentimentul 
că a fost transformat înlăuntrul său. Legat de 
atunci înainte de zeiţe printr-un raport personal 
mai strins, în intimă înţelegere şi familiaritate 
cu ele, credinciosul a devenit un ales, avînd 
certitudinea că în această viaţă şi în cea de 
dincolo va avea o soartă diferită de a oamenilor 
obişnuiţi. „Fericit, se spune în Imnul către 
Demetra, cel ce a avut din plin revelaţia acestor 
mistere. Neiniţiatul, profanul nu cunosc acelaşi 
destin după moarte, în împărăţia întunericului." 
Fără a prezenta o concepţie nouă despre suflet, 
tară a rupe cu imaginea tradiţională a lui 
Hades, misterele deschideau totuşi perspectiva 
continuării sub pămînt a unei existenţe mai 

fericite. Şi acest privilegiu se baza pe libera 
alegere a indivizilor ce se hotărau să se supună 
iniţierii şi urmăririi unui itinerar ritual a cărui 
flecare etapă marca un nou progres către un 
stadiu de puritate religioasă. Dar odată reîntors 
acasă, la preocupările sale familiale, profe¬ 
sionale şi civice, nimic nu-1 deosebea pe iniţiat 
nici de ceea ce era mai înainte, nici de cei care 
nu cunoscuseră iniţierea. Nici un semn exterior, 
nici urmă de recunoaştere, nici cea mai mică 
schimbare a felului de viaţă. Iniţiatul se 
reîntoarce în cetate şi se apucă să facă ceea ce 
a mai făcut dintotdeauna, fără ca în el să se fi 
schimbat ceva, în afară de convingerea că a 
dobîndit, prin atare experienţă religioasă, 
avantajul de a se număra, după moarte, printre 
cei aleşi: în lumea tenebrelor va mai exista încă 
pentru el lumină, bucurie, dansuri şi cîntece. 
Aceste speranţe privind viaţa de după moarte 
puteau fi desigur reluate, hrănite, dezvoltate în 
mijlocul sectelor ce vor folosi de asemenea 
simbolistica misterelor, caracterul lor secret, 
ierarhia gradelor. Dar pentru cetatea care le 
patronează, pentru cetăţeni, iniţiaţi sau nu, 
nimic din ritualul misterelor nu se opune 
faptului că religia oficială le consideră drept o 
parte a ei însăşi. 

Dionysos, bizarul străin 

Statutul dionysismului poate părea, la prima 
vedere, analog celui al misterelor. Cultul impli 
că şi el teletai şi orgia, iniţieri şi rituri secrete 
pe care n-au dreptul să le cunoască cei ce n-au 
fost calificaţi drept bakhoi. Dar la Atena, săr 
bătorile hibernale ale lui Dionysos, Oshoforiile, 
Dionysiile rurale, Leneenele, Antesteriile şi Di- 
onysiile urbane nu constituiau, ca la Eleusis, un 
ansamblu înlănţuit şi închis în sine, un ciclu 
complet, ci o serie continuă repartizată în ca¬ 
lendar alături de sărbătorile celorlalţi zei şi 
supunîndu-se aceloraşi norme celebrative. Toate 
sînt ceremonii oficiale cu caracter civic deplin. 
Unele comportă un element ascuns şi au nevoie 
de un personal preoţesc specializat, ca în cazul 
căsătoriei anuale a reginei, soţia arhonte- 
lui-rege, cu Dionysos, căruia i se oferă la 
Antesterii în Bucoleion. Un colegiu de patru¬ 
sprezece femei, numite Gerarai, o asistă şi 
împlinesc în sanctuarul lui Dionysos din mlaş¬ 
tini rituri secrete. Ele acţionează însă „în 
numele cetăţii" şi „după tradiţiile ei“. Poporul 
însuşi, ni se precizează, a edictat atare dispoziţii 
şi le-a depus la loc sigur, gravate pe o stelă. 
Căsătoria secretă a reginei are deci valoarea 
u-nei recunoaşteri oficiale de către stat a di¬ 
vinităţii lui Dionysos. Ea consacră legătura co¬ 
munităţii civice cu zeul, integrarea acestuia în 
ordinea religioasă colectivă. Tyadele, care la 

fiecare al treilea an urcau în Pamas ca să facă, 
în plin munte, pe bacantele, împreună cu cele 
de la Delfi, acţionează şi ele în numele cetăţii. 
Acestea nu formează un grup iniţiatic segre- 
gaţionist, o confrerie marginală de aleşi, o sectă 
deviaţionistă. Ele sînt un colegiu feminin oficial, 
căruia cetatea îi încredinţează sarcina repre¬ 
zentării Atenei pe lingă delfieni, în cadrul cul¬ 
tului consacrat lui Dionysos în sanctuarul lui 
Apolo. 

Nu se constată a exista în veacul al V-lea în 
Attica şi nici chiar, se pare, în Grecia conti¬ 
nentală, asociaţii dionysiace private care să 
recruteze adepţi pentru a sărbători, în inti¬ 
mitatea unui grup închis, un cult specific sau o 
formă de convivalitate pusă sub patronajul ze¬ 
ului, cum va fi cazul cîteva veacuri mai tîrziu cu 
lobakhoi. Cînd, către sfirşitul secolului al V-lea, 
cetatea Magnesia pe Meandru vrea să instituie 
un cult al lui Dionysos, el întemeiază, după ce 
a consultat oracolul de la Delfi, trei tiasoi: este 
vorba de trei colegii feminine oficiale, puse sub 
conducerea unor preotese calificate venite spe¬ 
cial de la Teba în acest scop. 

în ce constă atunci, prin raport cu ceilalţi zei, 
originalitatea lui Dionysos şi a cultului său? 
Contrar misterelor, Dionysismul nu se situează 
alături de religia civică pentru a o prelungi. El 
exprimă recunoaşterea oficială de către cetate a 
unei religii care, în multe privinţe, scapă cetăţii, 
o contrazice şi o depăşeşte. El plasează în cen- 

trul vieţii publice comportamente religioase care, 
sub formă aluzivă, simbolică ori în chip deschis 
prezintă aspecte stranii. 

Fapt este că, pînă şi în lumea zeilor olimpieni 
în care a fost admis, Dionysos incarnează, după 
frumoasa formulă a lui Louis Gemet, figura ce¬ 
luilalt. Rolul său nu este de a confirma şi a 
aşeza mai bine, prin sacralizare, ordinea umană 
şi socială. Dionysos pune sub semnul întrebării 
această ordine; el o sparge, revelînd prin pre¬ 
zenta lui un alt aspect al statului, care nu mai 
e regulat, stabil şi definit, ci straniu, insesizabil 
şi derutant. Singurul zeu grec dotat cu puterea 
maya, a magiei, el se situează dincolo de toate 
formele, scapă tuturor definiţiilor, îmbracă toate 
aspectele fără a se lăsa închis în nici unul. 
Aidoma unui iluzionist, se joacă cu aparenfele, 
ştergînd frontierele între fantastic şi real. 
Ubicuu, el nu se allă niciodată unde este, pre¬ 
zent deopotrivă aici, altunde şi nicăieri. îndată 
ce apare, categoriile precise, opoziţiile nete care 
dau lumii coerenţă şi raţionalitate se estom¬ 
pează, se unifică şi trec unele în altele: mas¬ 
culinul şi femininul cu care se înrudeşte în 
întregime; cerul şi pămîntul pe care le uneşte, 
inserînd, cînd apare, supranaturalul în plină 
natură, chiar în mijlocul oamenilor; tinereţea şi 
bătrîneţea, sălbăticia şi civilizaţia, depărtarea şi 
apropierea, lumea de dincolo şi cea de aici se 
contopesc în el şi prin el. Mai mult încă: el anu¬ 
lează distanţa care separă pe zei de oameni şi pe 


83 



oameni de animale. Cînd Menadele tiasos-ului 
său se dedau, cu sufletul tulburat, freneziei 
transei, zeul le posedă, se instalează in ele spre 
a le supune şi conduce după plac. In delirul şi 
entuziasmul ei, creatura umană imită zeul, iar 
acesta, la rindu-i, înlăuntrul credinciosului, îl 
imită pe om. între unul şi celălalt limitele se 
topesc deodată sau dispar într-o proximitate în 
care omul se găseşte smuls din existenţa lui 
cotidiană, din viaţa sa obişnuită, desprins de el 
însuşi, transportat într-un îndepărtat altundeva. 
Această apropiere pe care transa o stabileşte cu 
divinul este dublată de o nouă familiaritate cu 
sălbăticia animală. Departe de vetrele caselor 
lor, de cetăţi, de pămînturile cultivate, pe munţi 
şi în păduri. Menadele se joacă acum cu şerpii, 
alăptează puii de animale ca şi cum ar fi ai lor, 
îi urmăresc, îi atacă, ii sfişie de vii (dias- 
paragmos), ii mănîncă cruzi (omojagla j, iden- 
tificîndu- se astfel, prin deprinderile lor ali¬ 
mentare, acelor animale sălbatice care, contrar 
oamenilor - mîncători de pîine şi de came 
friptă de la animalele domestice jertfite ritual 
zeilor —, se interdevorează, lingîndu-şi unele 
altora sîngele, fără regulă, nici lege, fără să ştie 
de nimic altceva decît de foamea care-i mînă. 

Menadismul, care este o stare exclusiv femi¬ 
nină, îmbracă, în paroxismul ei, două aspecte 
opuse. Pentru credincioşi, aflaţi în fericită 
comuniune cu zeul, el înseamnă bucuria supra¬ 
naturală a unei evadări momentane spre o lume 

a vîrstei de aur, cînd toate creaturile vii se aflau 
amestecate frăţeşte. Dar pentru acele femei sau 
cetăţi care-1 resping pe zeu şi pe care acesta 
trebuie să le pedepseacă pentru a le constringe, 
mania atinge oroarea şi nebunia celor mai atroce 
impurităţi: reîntoarcerea la haosul unei lumi 
Iară de lege, în care femeile înnebunite de¬ 
vorează carnea propriilor lor copii, al căror corp 
îl sflşie cu mîinile, ca şi cum ar fi vorba de 
animale sălbatice. Zeu dublu, unind două chi¬ 
puri în aceeaşi persoană, aşa cum declară în 
Bacantele lui Euripide, Dionysos este, deopo¬ 
trivă, „cel mai cumplit şi cel mai blînd". 

Pentru a se arăta benefică în blândeţea ei, 
această Forţă stranie a cărei irepresibilă 
exuberanţă, al cărei dinamism cotropitor pare a 
ameninţa echilibrul religiei, civice, cetatea tre¬ 
buie să-l primească pe Dionysos, să-l recu¬ 
noască drept al ei, să-i asigure, alături de 
ceilalţi zei, un loc în cultul public. Celebrarea 
solemnă, pentru întreaga comunitate, a sărbă¬ 
torilor lui Dionysos: organizarea, pentru femei, 
în cadrul tiosos-urilor oficializate şi promovate 
la rangul de instituţie publică, a unei forme de 
transă controlată, stăpînită, ritualizată; dez¬ 
voltarea, pentru bărbaţi, a experienţei dezo- 
bişnuirii de cursul normal al lucrurilor, prin 
bucuria comos-ului, prin vin şi beţie, joc şi 
sărbătoare, mascaradă şi deghizare; interne 
lerea, în fine, a teatrului unde, pe scenă, iluzia 
prinde trup şi viaţă, fictivul pare realitate: în 

toate cazurile amintite este vorba, integrîndu-1 
pe Dionysos cetăţii şi religiei sale, de instalarea 
Celuilalt, cu toate onorurile cuvenite, în centru) 
dispozitivului social. 

Plenitudine a extazului, a entuziasmului, a 
posesiunii certe, dar şi fericire adusă de vin, de 
sărbătoare, de teatru, de plăcerile dragostei, 
exaltare a vieţii în ceea ce are ea izbitor şi 
neprevăzut, bucurie a măştilor şi a travestiului, 
mulţumire a cotidianului, Dionysos le poate 
aduce pe toate, dacă oamenii şi cetăţile îl ac 
ceptă şi-l recunosc. Dar în nici un caz el nu vine 
spre a anunţa o soartă mai bună în lumea de 
dincolo. Nu predică fuga în afara lumii şi nici re¬ 
nunţarea, nici nu pretinde că printr-un mod de 
viaţă ascetic poate asigura sufletelor accesul la 
nemurire. El se străduie să facă a ţîşni în aceas¬ 
tă viaţă şi în această lume, în jurul nostru şi în 
noi multiplele chipuri ale Celuilalt. El ne des¬ 
chide pe acest pămînt şi în chiar cadrul cetăţii, 
calea unei evadări către o deconcertantă stra 
nietate. Dionysos ne învaţă sau ne constringe 
a deveni altceva decît ceea ce sîntem în mod 
obişnuit. 

Fără îndoială că această nevoie de evadare, 
atare nostalgie a unei contopiri depline cu 
divinul, mai mult decît coborîrea lui Dionysos 
în lumea infernală pentru a-şi căuta mama, 
Semele, explică faptul că zeul a putut fi uneori 
asociat destul de strîns cu misterele celor două 
zeiţe eleusine. Cînd soţia arhontelui-rege por- 

neşte sărbătorirea căsătoriei sale cu Dionysos, 
ea este asistată de crainicul sacru de la Eleusis, 
iar la Leneene, poate cea mai veche dintre săr¬ 
bătorile attice ale lui Dionysos, lampadoforul 
de la Eleusis este cel care rosteşte invocaţia 
reluată de asistenţă: „lachos, fiul Semelei." Zeul 
este prezent la Eleusis cu începere din veacul 
al V-lea a.Ch. Prezenţă discretă şi rol minor în 
locul acela în care nu are nici templu, nici preot. 
El intervine sub chipul lui lachos, căruia îi este 
asimilat şi a cărui funcţie constă în a conduce 
procesiunea de la Atena la Eleusis, cu ocazia 
Marilor mistere. lachos este personificarea 
veselului strigăt ritual scos de cortegiul de 
mystai, într-o ambianţă de speranţă şi sărbă¬ 
toare. A fost totuşi posibil, în reprezentările unei 
lumi de dincolo de care credincioşii zeului ma¬ 
niei nu se prea sinchiseau la acea vreme (excep- 
tînd poate sudul Italiei), ca lachos să fie imagi¬ 
nat conducînd sub pămînt corul iniţiaţilor prea¬ 
fericiţi, aşa cum Dionysos se află aici in fruntea 
tiasos-ului bacantelor sale. 


OrfismuL In căutarea unităţii pierdute. 

Problemele orfismului sînt de alt ordin. Acest 
curent religios, în diversitatea formelor sale, 
aparţine în esenţă elenismului tîrziu, în de¬ 
cursul căruia va căpăta o mai mare amploare. 
Totuşi, numeroase descoperiri recente au venit 

să confirme opinia istoricilor convinşi de faptul 
că ar trebui să i se facă loc în religia epocii 
clasice. Să începem cu primul aspect al or- 
lîsmului; tradiţia textelor scrise, a cărţilor sacre. 
Papirusul de la Derveni, descoperit în 1962 în- 
tr-un monnînt, aproape de Salonic, dovedeşte că 
în secolul al V-lea şi neîndoielnic cu începere din 
cel precedent, circulau o serie de teogonii cu¬ 
noscute filosofilor presocratici şi din care Empe- 
docle se va fi inspirat în parte. O primă trăsă¬ 
tură a orfismului apare deci de la origini: o 
formă „doctrinară" care-1 opune atît misterelor 
şi dionysismului, cît şi cultului oficial, dar îl 
apropie de filosofie. Aceste teogonii ne sînt 
cunoscute prin mai multe versiuni, însă orien 
tarea lor fundamentală este aceeaşi: ele sînt 
contrapartea tradiţiei hesiodice. La Hesiod, 
universul divin se organizează după un progres 
liniar care conduce de la dezordine la ordine, de 
la o stare originară de confuzie indistinctă pînă 
la o lume diferenţiată şi ierarhizată sub auto¬ 
ritatea imuabilă a lui Zeus. La orfici, lucrurile 
stau invers: la origine se află Principiul, Oul 
primordial sau Noaptea, care exprimă unitatea 
perfectă, plenitudinea unei totalităţi închise. 
Fiinţa se degradează însă, pe măsură ce unita¬ 
tea se împarte şi se dislocă pentru a face să 
apară formele distincte, indivizii separaţi. 
Acestui ciclu de dispersie trebuie să-i urmeze 
un ciclu de reintegrare a părţilor în unitatea 
Totului. Aceasta va fi într-a şasea generaţie, 

prin venirea lui Dionysos oriic, a cărui domnie 
reprezintă întoarcerea la unitate, redobîndirea 
plenitudinii pierdute. Dar Dionysos nu-şi joacă 
numai rolul ce-i revine într-o teogonie care 
substituie apariţiei progresive a unei ordini 
diferenţiate o cădere în diviziune urmată şi 
răscumpărată chiar de o reintegrare în Tot. în 
povestea sfîşierii sale de către Titanii care-1 
devorează, a refacerii lui din inima rămasă ne¬ 
atinsă, a Titanilor trăzniţi de Zeus, a naşterii 
din cenuşa acestora a spiţei umane — poveste a- 
testată în epoca elenistică, dar la care pare să 
fi făcut deja aluzie Rndar, Herodot şi Platon —, 
Dionysos însuşi asumă în persoana sa ciclul du¬ 
blu al dispersiei şi al reunificării, în cursul 
unei „pătimiri" ce angajează direct viaţa oame¬ 
nilor, fiindcă ea întemeiază din punct de vedere 
mitic nefericirea condiţiei umane, deschizînd 
totodată pentru muritori perspectiva mîntuirii. 
Ieşită din cenuşa Titanilor trăzniţi, rasa ome¬ 
nească moşteneşte vina sfîrtecării corpului ze¬ 
ului. Purificîndu-se însă de păcatul ancestral 
prin riturile şi modul de viaţă orfic, abţinîn- 
du-se integral de la consumarea cărnii spre a 
evita impuritatea acelui sacrificiu de sînge pe 
care cetatea îl consfinţeşte, dar care reamin¬ 
teşte orficilor monstruosul ospăţ al Titanilor, 
fiecare om, păstrind în sine o părticică din 
Dionysos, poate realiza la rindu-i întoarcerea la 
unitatea pierdută, contopirea cu zeul şi regă¬ 
sirea în lumea de dincolo a vieţii vîrstei de aur. 

Teogoniile orflce ajung, aşadar, la o antropogonle 
şi la o soteriologie ce le dau adevăratul lor sens, 
în literatura sacră a orficilor, aspectul doctrinar 
nu e separatul de căutarea mîntuirii; adoptarea 
unui mod de viaţă pur, punerea la adăpost de 
orice întinare, alegerea unui regim vegetarian 
traduc ambiţia de a scăpa sorţii comune, sfâr¬ 
şitului şi morţii şi de a se uni în întregime cu 
divinul. Respingerea sacrificiului de sînge nu 
constituie numai o îndepărtare, o deviere prin 
raport cu practica curentă. Vegetarianismul con¬ 
trazice ceea ce sacrificiul implică: existenţa între 
oameni şi zei, pînâ în chiar ritualul care-i pune 
în legătură, a unui abis de netrecut. Căutarea 
individuală a mîntuirii se situează în afara 
religiei civice. Ca orientare spirituală, orfismul 
pare exterior şi străin cetăţii, regulilor şi 
valorilor ei. 

Cu toate acestea, influenţa lui în numeroase 
direcţii nu s-a exercitat mai puţin. Cu începere 
din veacul al V-lea, unele scrieri orflce par a se 
fi interesat de misterele de la Eleusis şi, indi¬ 
ferent care au fost diferenţele, ori mai degrabă 
contradicţiile, între Dionysos al cultului oficial şi 
cel al scrierilor orflce, s-au putut de timpuriu 
produce asimilări. Euripide, în al său Hlpolit, 
evocă prin vorbele lui Tezeu pe tinărul „ce face 
pe bacantul sub impulsul lui Orfeu", iar He- 
rodot, amintind de interdicţia de a se îngropa cu 
veşminte de lînă, atribuie atare prescripţie 
„cultelor numite orflce şi bahice”. Dar aceste 

apropieri nu sînt relevante, termenul „bahic" 
neflind rezervat exclusiv riturilor dionysiace. 
Singura atestate a unei interferenţe directe între 
Dionysos şi orfici şi, deopotrivă, a unei di¬ 
mensiuni eshatologice a lui Dionysos se situează 
la marginea grecităţii, pe ţărmurile Mării Negre, 
în Olbia celui de al V lea veac. S-a descoperit 
acolo, pe plăci de os, grafflti care înscriu alături 
cuvintele Dionysos Orjikoi urmate de bios tona - 
tos bios („viaţă moarte viaţă"). Dar, aşa precum 
s-a remarcat, atare amestec rămîne mai mult e- 
nigmatic decît lămuritor şi, în stadiul actual al 
cunoştinţelor, el stă mai degrabă mărturie, prin 
caracterul său ciudat, a particularismului vieţii 
religioase în colonia Olbia, cu hinterlandul ei 
scitic. 


Fuga in afara lumii 

De fapt, impactul orlismului asupra mentali¬ 
tăţii religioase a grecilor epocii clasice a avut loc, 
în esenţă, în două domenii. La nivelul pietăţii 
populare, ei a hrănit neliniştile şi practicile 
„superstiţioşilor" obsedaţi de teamaîntinărilor şi 
a bolilor. Teofrast, portretizînd „Superstiţiosul", 
îl arată pe acesta ducîndu-se lunar să-şi reîm¬ 
prospăteze iniţierea şi să-i consulte, împreună 
cu nevasta şi copiii, pe orfeotelestai pe care 
Platon, la rindul lui, îi descrie ca preoţi cerşetori, 
ghicitori ambulanţi care cîştigă bani cu pretinsa 


91 



lor ştiinţă în materie de purificări şi iniţieri 
(katarmoi , teletai) pentru vii şi pentru morţi. 
Această preoţime periferică, rătăcind din cetate 
în cetate, îşi susţineau ştiinţa riturilor secrete şi 
a incantaţiilor prin autoritatea cărţilor lui 
Musaios şi Orfeu; ea este lesne de asimiliat unei 
trupe de magicieni şi şarlatani care exploatează 
credulitatea publicului. 

Dar la un alt nivel, mai intelectual, scrierile 
orfice s-au inserat, alături de altele, în curentul 
care, modificînd cadrele experienţei religioase, a 
influenţat orientarea vieţii spirituale a grecilor, 
în această privinţă, tradiţia orfică se înscrie, ca 
şi pitagorismul, în seria acelor personaje ieşite 
din comun, excepţionale prin prestigiul şi pu¬ 
terile lor, acei „oameni divini“ al căror har a fost 
folosit, cu începere din secolul al VÎI-lea, la 
purificarea cetăţilor şi despre care s-a spus une¬ 
ori că ar fi reprezentanţii unui „şamanism grec", 
în plin veac al V-lea, Empedocle stă mărturie a 
vitalităţii acestui model al magului, capabil să 
poruncească vînturilor, să readucă un mort din 
Hades şi care se înfăţişează pe el însuşi nu 
drept muritor, ci deja zeu. O trăsătură mar¬ 
cantă a acestor figuri stranii care, pe lîngă 
Epimenide şi Empedocle, numără misionari ins¬ 
piraţi, mai mult ori mai puţin mitici, ca Abaris, 
Aristoteas şi Hermotomos, este faptul că ei se 
aşază, cu disciplina lor de viaţă, exerciţiile lor 
spirituale de control şi concentrare a suflului 
respirator, cu tehnicile lor de asceză şi de 

reamintire a propriilor vieţi anterioare, nu sub 
patronajul lui Dionysios, ci al lui Apolo, un 
Apolo Hiperborean, maestru al inspiraţiei exta¬ 
tice şi al purificărilor. 

în transa colectivă a Masosului dionysiac, 
zeul este acela care vine pe pămînt ca să-şi ia în 
stăpînire grupul de credincioşi, să-i călărească, 
să-i facă să danseze şi să sară după pofta lui. 
Posedaţii nu părăsesc această lume, ci devin 
alţii prin puterea care-i stăpîneşte. Dimpotrivă, 
la „oamenii divini", cît de diferiţi sînt ei, indi¬ 
vidul uman preia iniţiativa, conduce jocul şi 
trece de partea cealaltă. Graţie puterilor ex¬ 
cepţionale pe care a ştiut să le dobîndească, el 
poate să-şi părăsească corpul, lăsat ca într-un 
somn cataleptic, şi să călătorească liber în lu 
mea cealaltă, revenind pe pămînt cu amintirea 
neştearsâ a tot ceea ce a văzut dincolo. 

Acest gen de oameni, modul de viaţă pe care 
l-au ales, ca şi tehnicile extazului implică 
prezenţa în ei a unui element supranatural, 
străin de viaţa mundană, a unei fiinţe venite de 
aiurea şi aflată în exil, a unui suflet, psyche, 
care nu mai e, ca la Homer, o umbră lipsită de 
putere, o reflectare inconsistentă, ci un daimon, 
o forţă înrudită cu divinul şi nerăbdătoare să-l 
regăsească, A avea controlul şi stăpînirea 
asupra acestei psyche. a o izola de trup, a o 
concentra în ea însăşi, purificînd-o, eliberind-o, 
revenind prin ea în locul ceresc a cărui nostalgie 
o poartă - ar putea fi, în această direcţie. 

obiectivul şi scopul experienţei religioase. Totuşi, 
atîta vreme cit cetatea a rămas vie, nici o sectă, 
nici o practică cultuală, nici un grup organizat 
nu a exprimat cu deplină rigoare şi cu toate 
consecinţele ei dorinţa ieşirii din corp, a fugii 
în afara lumii, a unirii intime şi personale cu 
divinitatea. Religia greacă nu a cunoscut per- 
spnajul „celui care renunţă". Filosofia este cea 
care, transpunînd în propriu i registru temele 
ascezei, a purificării sufletului şi a nemuririi 
acestuia, a preluat torţa. 

Pentru oracolul de la Delfi, „cunoaşte-te pe 
tine însuţi" însemna să ştii că nu eşti zeu şi să 
nu faci greşeala de a pretinde să devii. Pentru 
Socrate al lui Platon, care reia pe cont propriu 
formula, ea vrea să spună: cunoaşte-1 pe zeul 
care, în tine, este tu însuţi. Sileşte-te să ajungi, 
pe cît este posibil, asemenea cu zeul. 

